Aba UPDF abaatwalibwa e Somalia tebanasasulwa...\nBANNANNYINI makolero agasangibwa mu kibangirizi ky’e Namanve basiimye gavumenti okubajjukira ne teekamu ssente okubazimbira enguudo okwetoloola ekifo kyonna kubanga engudo zikola kinene ku nkulaakulana y’eggwanga.\n“Ffe twewaayo okulaba nga tutandikirawo bannayuganda emirimu nga tuwagira omulanga gw’omukulembeze w’e ggwanga naye ebimu ku bizibu bye tubadde tusinga okusanga mu kitundu kino mwetukolera z’enguudo embi” bwatyo Omugagga Joseph Yiga owa Steel and Tube eyayogedde ku lw’abagagga banne abalina amakolero e Namanve.\nYiga ategeezezza nti bo nga bannanyini makolero babadde basinga okusanga ebizibu omuli enguudo embi, amasannyalaze agabadde gaviirako ebyokwerinda okubeera ebibi obutaba namyala ng’ate ekitundu kye bakoleramu kya lutobazi ekibadde kyavaako amazzi okwanjala mu kitundu kyonna n’ebirala naye ekirungi gavumenti ebisinga byonna ebizzemu omulundi gumu.\nWabula Yiga asabye ekibiina ekigatta bannamakolero ekya “Uganda Investment Authority” okuvaayo n’enkola ennungamu nga batuuma enguudo z’omu kibangirizi kino amannya aganayanguyira abakozesa amakubbo gano okutuuka gye balaga amangu.\n“Siwagira bagagga bannannyini makolero okutuuma enguudo zino amanya gaabwe oba ag’amakolero gaabwe ng’ate tusobola okugatuuma amanya amangu nga “1st Street , 2nd street n’okutuuka gye baagala” nga kino kijja kuyamba okwanguyiza okulagirira abantu gye baaba baagala okugenda.\nBino Yiga abyogeredde ku mukolo gavumenti kweyabadde entongoleza n’okukwasa aba kampuni ya Lagan Dott , ekola enguudo omulimu gw’okukola enguudo zonna eziri mu kibangirizi kino ku ssande.\nOmukolo gwakulembeddwamu minisita w’ebyentambula Gen. Katumba Wamala ne minisita omubeezi ow’aba bamusiga nsimbi, Evelyn Anite ng’era omugenyi omukulu yabadde minisita wa gavumenti ya Bungereza ow’e nkulaakulana mu Afrika Andrew Stephenson.\nGen .Katumba yasiimye kampani ya Lagan eya Bungereza eyawereddwa okukola enguudo zino okukwatagaana n’eya wano eya “Dott Services” kubanga kiyamba okuwa ku bannayuganda emirimu.\n“Nsaba abakwasiddwa omulimu guno mu kimanye nti sigenda kukkiriza kukola mulimu mu ngeri yagadibe ngalye era ngenda kugulondoola emyezi 42, gyonna gye munamala nga muzimba kiromita ezisukka mu 100” bwatyo Katumba bweyategeezezza.


Tunda Ethereum ne Kaadi y`Ekirabo eya Netflix| Paxful\nTunda Ethereum ofune Kaadi z`Ekirabo eza Netflix\nEbbeeyi ya buli Ethereum\nEngeri y`Okutunda Ethereum ku Paxful\nPaxful ekifuula kyangu eri abayiga n`abakugu okusobola okwetengerera mu byensimbi. Era olwokuba akatale ka muntu ku muntu, osobola okutunda Ethereum (ETH) butereevu eri obukadde n`obukadde bw`abakozesa mu nsi yonna nga teweetaaga na bbanka oba ebitongole!\nBiibino bye weetaaga okukola:\nNga tonnatandika kutunda Ethereum, olina kusooka kuggulawo era n`okakasa akaawuntiyo eya Paxful oba okuyingira mw`eyo gy`olina. Ng`omaze okuyingiramu, goberera emitendera gino:\nTeekawo obukalu bwo - Gereka omuwendo ogusingayo obunene ogwa ETH gw`oyagala okutunda era olondeko enkola gy`oyagala okusasulirwamu . Era osobola n`okuteekako ekika kya ssente z`oyagala ssaako ne woobeera singa oba oyagadde.\nNoonya ebivuganyo - Ng`omaze okuteekawo obukalu bwo, koona ku Noonya Ebivuganyo okulaba ebivuganyo ebikugasa mw`osobola okulonda.\nWekebejje ebivuganyo - Teweerabira okwekebejja byonna bye weetaaga okumanya ku muguziwo omuli omutendera waatuuse mu kukakasa ebimukwatako, omuwendo gw`obusuubuzi bwakoze ne buggwa obulungi, n`abakozesa abalala kye bamwogerako nga tonneyongerayo.\nTandika obusuubuzi - Singa ofuna omuguzi amanyikiddwa, koona kuTunda okwekebejja obukalu n`obukwakkulizo ebiteekeddwawo omuguzi. Bw`oba okkirizza, yingizaamu omuwendo gwa ETH gw`oyagala okutunda onyige Tunda Kati. Kino kikutwala mu kunyumya kw`obusuubuzi okw`obuliwo era ne kigira nga kisindika ETH zo mu tterekero lyaffe eryesigika.\nMaliriza obusuubuzi: Ng`omaze okusasulwa, n`omuguzi n`amaliriza obusuubuzi bwe, osobola okuta ETH okuva mu nsibo okudda mu waleti ye. Era ojja kusobola okuwanula alisiiti y`olukale bw`oba oyagala okutereka ebiwandiiko by`obusuubuzi buno.\nLeka obubaka - Teweerabira kutubuulirako engeri gy`osanzemu gw`osuubulagana naye oluvannyuma lw`okumaliriza obulungi obugulanyi.\nKebera We Tuweera Obuyambi okumanya ebisingawo ku ngeri gy`oyinza okutunda ETH mbagirawo. Era osobola okutondawo ekivuganyo bw`oba oyagala okwegerekera obukalu bwo oba ebiragiro mu busuubuzi. Togaana kutuukirira bayambi baffe bw`oba olina ekibuuzo kyonna. Tukwagaliza obusuubuzi obulungi.


Engero za Baibuli: Isaaka Afuna Omukyala Omulungi - Omukutu Omutongole ogw’Abajulirwa ba Yakuwa ku Internet\nOMANYI omukazi oyo ali mu kifaananyi? Erinnya lye ye Lebbeeka. Era omusajja gw’agenda okusisinkana ye Isaaka. Agenda kufuuka mukyala we. Kino kyajjawo kitya?\nTaata wa Isaaka, Ibulayimu, yayagala okufunira omwana we omukyala omulungi. Teyayagala Isaaka awase omu ku bakazi ab’omu Kanani, kubanga abantu abo baasinzanga bakatonda ab’obulimba. Bwe kityo, Ibulayimu yayita omuweereza we n’amugamba: ‘Njagala ogende e Kalani eri ab’eŋŋanda zange ofunire mutabani wange Isaaka omukyala.’\nAmangu ago omuweereza wa Ibulayimu y’atwala eŋŋamira kkumi n’atindigga olugendo oluwanvu. Ng’anaatera okutuuka mu kifo ab’eŋŋanda za Ibulayimu we babeera, yayimirira awali oluzzi. Obudde bwali buwungedde, ekiseera abakazi b’omu kibuga we bajjiranga okusena amazzi ku luzzi. Bwe kityo omuweereza wa Ibulayimu yasaba Yakuwa: ‘Ka omukazi anansenera amazzi awamu ne ŋŋamira abeere gw’olonze okuba mukyala wa Isaaka.’\nMangu, Lebbeeka yajja okusena amazzi. Omuweereza ono bwe yamusaba amazzi anyweko, yagamuwa. Awo, n’agenda n’asenera eŋŋamira zonna amazzi agazimala. Ogwo gwali mulimu gwa maanyi nnyo kubanga eŋŋamira zinywa amazzi mangi nnyo.\nLebbeeka bwe yamala okukola kino, omuweereza wa Ibulayimu y’amubuuza erinnya lya kitaawe. Era yamubuuza obanga yali asobola okusula ewaabwe ekiro ekyo. Lebbeeka yamuddamu: ‘Kitange ye Bessweri, era ekifo weekiri aw’okusula.’ Omuweereza wa Ibulayimu yali akimanyi nti Bessweri yali mwana wa muganda wa Ibulayimu, Nakoli. Awo n’afukamira ne yeebaza Yakuwa olw’okumukulembera okutuuka ku b’eŋŋanda za Ibulayimu.\nEkiro ekyo omuweereza wa Ibulayimu yategeeza Bessweri ne Labbaani mwannyina wa Lebbeeka ensonga eyali emuleese. Bombi bakkiriza nti Lebbeeka ayinza okugenda naye afumbirwe Isaaka. Lebbeeka yagamba ki bwe yabuuzibwa? Yagamba nti, ‘Yee,’ yali ayagala okugenda. Bwe kityo enkeera beebagala eŋŋamira ne batandika olugendo oluwanvu okudda e Kanani.\nWe baatuukira, kyali kiseera kya kawungeezi. Lebbeeka yalaba omusajja ng’atambula mu nnimiro. Yali Isaaka. Yasanyuka nnyo okulaba Lebbeeka. Waali waakayitawo emyaka esatu gyokka kasookedde maama we Saala afa n’olwekyo akyali munakuwavu. Naye Isaaka yayagala nnyo Lebbeeka, era n’addamu okuba omusanyufu.\nOmusajja n’omukazi abali mu kifaananyi be baani?\nIbulayimu yakola ki okusobola okufunira mutabani we omukyala, era lwaki?\nEssaala y’omuweereza wa Ibulayimu yaddibwamu etya?\nLebbeeka bwe baamubuuza oba ng’ayagala okufumbirwa Isaaka, yaddamu atya?\nKiki ekyasanyusa Isaaka nate?\nSoma Olubereberye 24:1-67.\nNgeri ki ennungi Lebbeeka ze yayoleka ng’asisinkanye omuweereza wa Ibulayimu ku luzzi? (Lub. 24:17-20; Nge. 31:17, 31)\nKiki Abakristaayo leero kye bayigira ku ekyo Ibulayimu kye yakolera Isaaka? (Lub. 24:37, 38; 1 Kol. 7:39; 2 Kol. 6:14)\nLwaki twandifunye ekiseera eky’okufumiitiriza nga Isaaka bwe yakola? (Lub. 24:63; Zab. 77:12; Baf. 4:8)\nTusaanidde kukola ki okusobola okuba nga Lebbeeka? Soma ekitundu kino omanye ebimukwatako.


Bukedde Online - Poliisi ewera kukozesa lyanyi ku babbi\n‘Yanjokya ettaala n’okunfumita emisumaali...\nUhuru alangiriddwa: Abajaasi 20,000 bayiiriddwa...\nPOLIISI eweze okukozesa eryanyi ku babbi abateega abantu ku luguudo lwa Queens Way.\nMwesigwa ng’awuliriza Hanifa Basemere eyabadde yeemulugunya ku baakwata muganzi we.\nOmuduumizi wa poliisi mu Kampala n’emiriraano, Frank Mwesigwa bwe yabadde asisinkanye abatuuze b’omuluka gwa Katwe II mu lukiiko lw’ebyokwerinda olwabadde mu Katenda Zooni yagambye nti ababbi ababadde babba abantu ku luguudo luno baakufuna akaseera akazibu kuba poliisi egenda kukozesa eryanyi okubalwanyisa.\n“Mbadde nfuna okwemulugunya okuva mu bantu nti waliwo ababbi ababateega ne babba okuva ku Ssaawa ya Kkwiini okutuuka e Kibuye kwe kusalawo okutuuza olukiiko luno n’okulabula abeenyigira mu muze guno okuguvaako kuba bajja kukwatibwa bavunaanibwe”, Mwesigwa bwe yategeezezza.\nYagambye nti poliisi egenda kutandika ebikwekweto by’okubakwata kuba ababbi babadde babuzizza abantu emirembe nga batuuse n’okwefuga ekitundu kino.\nYategeezezza nti waliwo ababbi abagamba nti baalokoka ne baleka omuze guno wabula nga balemeddwa okulaga nti obubbi n’obumenyi bw’amateeka obulala baabuvaamu n’abalabula nti ebikwekweto bino tebigenda kubataliza.\nYagambye nti waliwo abaalokoka obubbi mu Katwe ne babayamba okutandikawo pulojekiti z’okwekulaakulanya okusobola okusikiriza abalala babuveemu babeegatteko n’asaba ababbi abaagala okubeegattako bakikole awatali kukakibwa.\nYalagidde abatuuze okumuwa amannya g’abantu be bamanyi nti beenyigira mu bubbi n’abakakasa nti ssinga banaababuulira bajja kubanoonyerezaako babakwate.\nAbavubuka abaalokoka baatudde ku ludda lwabwe ne be balumiriza okuba ababbi ne batuula ku ludda olulala.\nAbamu ku bavubuka beemulugunyizza nga bwe waliwo abaalokoka obubbi abasusse okubatulugunya nga babakwata n’okubasaba ssente babakkirize okubeera ku kyalo.\n“Tulina ekizibu nti waliwo bannaffe abagamba nti baalokoka obubbi abasusse okutuyigganya nga batusaba ssente era bw’oba tozirina nga bakukwata, kati tunaava tutya mu bubbi nga batukwata “ Deo Muwanguzi bwe yategeezezza.\nMuwanguzi yagambye nti abaalokoka obubbi nga bakulemberwa Kamada Ntege amanyiddwa nga ‘Sure Fire’ basusse okubakwata.\nMwesigwa yayise abantu abalina okwemulugunya era abantu baabadde bavumu ne bamubuulira awatali kutya.


KIWEDDE! Pulezidenti Museveni nnyamba ompe emmotoka abateesi balumwe, Basajja Mivule apondoose ne yeegatta ku NRM, akooye akamanyiro – The Bridge Uganda\nMunnamawulire Abbey Ssewakiryanga amanyikiddwa nga Basajja Mivule asabye Ssaabavvulu Balaam Baruhagare amutwale eri Pulezidenti w’eggwanga Yoweri Kaguta Museveni, abateesi balumwe.\nBasajja Mivule agamba nti avumiddwa nnyo abantu abagwenyufu okuva mu kisinde kya People Power era akooye akamanyiro.\nAgamba nti aba People Power bagamba nti Pulezidenti Museveni yamuwadde ssente ssaako n’emmotoka okuva ku ludda oluvuganya okudda mu NRM, ekintu ekitattana erinnya lye.\nBasajja Mivule era agamba nti okuva olunnaku olwaleero, muwagizi wa Pulezidenti Museveni era mwetegefu okukolagana ne mukulu Museveni mu mbeera yonna.\nAsabye Balaam amwanguye amutwale eri Pulezidenti Museveni amuwe emmotoka mu lwatu ezigenda okumuyambako okutambula eggwanga lyonna okusomesa abantu eby’obulimi n’obulunzi.


Bugingo asekeredde abaamututte mu kakiiko ka UCC: 'Sirina muntu gwentya'\nEnkambi ya Teddy evuddeyo ku by'obugagga b...\nBennyamidde olwa munnaabwe Bugingo okweyisa mu ngeri etyoboola ekitiibwa ky'Omusumba n'atuuka okwanika obuziina bw'amakaage mu lujjudde. Ssinga ebyagudde mu maka ga Bugingo byatuuse ku muntu waabulijjo oba endiga Bugingo gy'asumba, olwo Bugingo yandibadde awabula abafumbo abo ensonga zaabwe bazikuume nga za kyama.\nNe bagamba nti Bugingo tabuulirirwa kubanga mu bwetowaze baasituka nga May 14, 2019 ne bagendayo ne bamusisinkana ne bakkaanya ku nsonga ez'enjawulo okuli bw'ateekwa okukwatakamu obutakkaanya ne mukazi we Teddy Naluswa.\n"Bugingo yatulaga nga bw'amenyese era n'akkiriza okuwabulwa kyokka waayita mbale n'akola birala", Abasumba bwe baategeezezza.\nOlukiiko lw'abasumba lwetabiddwaamu Rev. Dr. Simon Emiau ssentebe wa Evangelical Fellowship of Uganda (EFU), Bishop Daniel Waddimba omwogezi wa NFBPC n'abalala.\n1 Baasazeewo okuvumirira, okuwakanya n'okwesamba Bugingo by'akola ne by'ayogera kubanga bivumaganya abalokole.\n2 Waddimba yategeezezza Bukedde nti bw'obeera ne mwannyoko oba mugandawo n'okizuula nga musezi osobola okusalwo okwawukana naye kyokka n'omuleka nga mulamu.\nN'agattako nti ebyawandiikibwa tebikkiriza kuyisa muntu nga gw'otadde mu geyeena, Bugingo mu maaso eyo bw'anaasalawo abayite baddemu okwogera bajja kukikola. Era bw'anaakyusa n'adda ku mulamwa okutambulizibwa emirimu gy'Obusumba bajja kumuddiramu.\n3 Mu kiwandiiko kyabwe, baajulizza nti bamaze ebbanga nga basisinkana Bugingo n'okumulagira okukyusa ku neeyisa naye abadde abawuddiisa bye yeeyamye okukola ate n'atabikola. Baawadde ekyokulabirako lwe baasituka ne basisinkana Bugingo ku leediyo ye e Lungujja.\nOlunaku olwo abakadde b'ekkanisa baakulemberwa Lwere eyawerekerwako abakadde abalala- Alex Mitala, Peterson Ssozi ne Bishopu Morris Bukenya. Baaluhhamya Bugingo akomye okukozesa emikutu gye egyamawulire okugonjoola ensonga z'amaka ge.\n4 Kuno baayongera okumubuulirira nti ssi kya mpisa ne Bayibuli tekikkiriza okwanika mukyalawe mu lujjudde ne bamuwa amagezi ayawule ensonga z'amakaage ku kkanisa.\nOmulundi ogwasooka abakadde baasisinkana Bugingo ku ntandikwa ya May, bwe baava mu nsisinkano Bukedde n'ayogera n'abamu ku baaliyo era ku olwo Lwere yayogera ne Bukedde n'ajuliza mu Matayo 18:15-17 nti muganda wo bw'akukola obubi genda omubuulirire ggwe naye mwekka, bw'akuwulira olwo ng'ofunye muganda wo.\nBino olwagwa Bugingo mu matu n'akkakkana ku bakadde abaamusisikana n'abagugumbula ng'agamba nti yali amanyi asisinkanye basajja bakulu kyokka yakitegeera luvannyuma nti yasisinkana bantu bakyamu kubanga bye bakkaanyaako ate tewali ngeri gye yali asuubiura kubiraba mu mawulire.\nEkiwandiiko kye baafulumizza eggulo baagambye nti bennyamivu nnyo okulaba nga Bugingo yagenze mu maaso n'avuma mukyalawe Naluswa mu lujjudde, okumulengezza n'okumuswazaswaza ku nsonga ze basuubira nti buli musajja akakase mu maka, omukkiriza nga Bugingo era omukulembeze w'ekkanisa yandibadde n'emmizi ku nsonga ezikwata ku mukyalwe. Kino kikontana n'empisa, enjigiriza n'enkola y'ekkanisa.\nWiiki ewedde ku Lwokusatu, Bugingo yagenze mu kkanisa ye e Makerere - Kikoni n'asensula Naluswa nga bwe yamala emyaka 10 ng'amugulira ppamba buli lunaku olw'obulwadde bw'ekikulukuto bwe yalina.\nAkatambi kaasasaanidde emikutu gya yintaneeti nga Bugingo ategeeza nti mu myaka gyonna 29 gy'amaze ne Naluswa mu bufumbo, teyasobola kutuukiriza nsonga z'abafumbo era tebeegatta mu mukwano mirundi gisukka 100.\nOmusuubuzi Jane Werikhe Kazibwe yatutte ekiwandiiko eri akakiiko akaluhhamya emikutu gy'empuliziganya ng'ayala kawe ekiragiro ekiwera Bugingo okuddamu okwogera ku mukyalwe Naluswa kubanga takyalina kirungi kyonna ky'amwogerako.\nAbakulira abalokole mu kiwandiiko kyabwe baategeezezza nti bakitegedde nga Bugingo akutte amakubo ag'amateeka ng'ayagala ayawukane ne mukyala we mu butongole asobole okuwasa omuwala omulala era ayimirira mu lujjudde n'akunga abantu abalala okutwala ekyokulabirako ekyo.\nKino baakitaddeko essira nga bakivumirira kubanga ng'abasumba era abakulembeze mu kkanisa babuulira enjiri ya bwesigwa na kusonyiwagana mu bufumbo.\nBawakanya enkola ya Bugingo n'okuvumirira enjigiriza yonna evvoola ekitiibwa ky'obufumbo, okuvumirira obwenzi n'obusiwuufu bw'empisa mu kiti kyonna ekirala.\nBugingo yasooka kuvaayo n'awakanya empeta abafumbo gye bambala ku ngalo nga bamaze okubagatta era eyiye yagiggyako mu lujjudde n'agikasuka ng'agamba nti empeta terina makulu. Teyakoma awo, waliwo bayibuli z'awakanya era n'agamba nti zisaana kwokya.\nAbasumba mu kiwandiiko kyabwe baategeezezza nti bakoze ekisobola okuluhhamya Bugingo, okumusomesa n'okumuwabula kyokka bakizudde nga babadde bafuuyira ndiga mulele.\nBaasazeewo okumweyawulako n'okumuboola ye ng'omuntu n'ebikolwabye n'enjiri gy'abuulira, gye baagambye nti ewubisa.\nBaagambye nti ekkanisa ya Bugingo tebagimanyi era tebakyagitwala ng'ey'abalokole. N'ebikolwabye babyegaana okutuusa nga yeekubye mu kifuba ne yeenenya era bo bennyini ne bamulaba nti obulamu bwe abukozeemu enkyukakyuka ezikkirizika.\nBugingo yafuna omukazi omulala Susan Nantaba gwe yasalawo okuwasa n'amuzimbira n'ennyumba e Nakedde mu Ggombolola y'e Namayumba e Wakiso. Bugingo yaddukira mu kkooti ebagattulule ne Teddy, kyokka ye Teddy akiwakanya. Omusango gugenda mu maaso.\nKu nkomerero ya wiiki ewedde Omulabirizi wa Central Buganda Rt. Rev. Michael Lubowa yasinzidde ku kkanisa ya All Saints n'alabula abafumbo nti ssinga babeera bafunye obutakkaanya basooke balowooze ku makubo agabugonjoola nga tebannaba kutwala nsonga mu lujjudde.\nN'alabula nti bw'owulira omuntu ng'atandise okwanika mukyawe mu lujjudde tandika okumusabira kubanga abeera aliko ekikyamu.\nEbyobulimi bifunye obuwumbi 863\nOmubiri gw'omugenzi Mayanja Nkangi gutwaliddwa ku Palamenti okusiimibwa


Bukedde Online - Omwawule n’afiira mu ssabo ne wabulawo avunaanibwa!\nBatabukidde omugagga ku ttaka ne bakuulayo...\nEMYAKA etaano okuva eyali omusumba w’ekkanisa ya St. Phillips & Andrew emanyiddwa nga Lutikko e Mukono, Rev. Jonathan Kimera Kayiwa afiira mu ssabo mu ngeri etaategerekeka, aba famire ye baalemwa okukwatagana na buli kati n’abatemu tebaasibwayo wadde omwezi!\nKimera ne bakyala be mu biseera byabwe eby’eddembe.\nBya Joseph Makumbi ne Eric Yiga\nKimera yali mutuuze mu kibuga ky’e Mukono ku kyalo Nabuti era yali amanyiddwa nnyo ng’omusajja omugagga olw’ebintu ebikalu omuli amayumba, ebisulo by’ababayizi ba Uganda Christian University (UCU) n’ettaka eddene bye yalina.\nEnfa ya Kimera yeewuunyisa buli muntu, yabula okuva ku famire ye okumala ennaku nnya (4) bwe baagezaako okumunoonya, baasanga mulambo mu ggwanika e Mengo!\nPoliisi y’e Mukono yatandika okunoonyereza ku butemu buno n’ekwata abantu basatu abagambibwa okubeera nga be beenyigira mu butemu.\nAbaakwatibwa kwaliko eyali muganzi we, omusamize n’owa bodaboda eyabatwala mu ssabo ku lw’e Masaka.\nKimera yafa August 8, 2012 era okusinziira ku mwannyina Dr. Ritah Musoke, baabagamba nti yagwa mu mulyango gw’essabo ne bamuyoolayoola okumutwala mu ddwaaliro e Mengo kyokka tewali kituufu kyali kimututteyo kyabannyonnyolwa.\nEngeri Kimera gye yabulamu\nPhiona Nassolo Kimera, omu ku baana b’omugenzi yagambye nti, kitaawe yava awaka n’ekisawo kya ssente 90,000,000/- n’amutegeeza nti yali agenze Masaka kugula ttaka.\nYagambye nti, bwe yatuukayo, yamukubira ku ssimu ne boogera wabula enkeera bwe yaddamu okugikuba, omukazi gwe yali amanyiiko erya Nagawa ng’olumu bamuyita maama Saul, ye yagikwata n’amutegeeza nti kitaawe mulwadde.\nAgamba yamusaba batwale emmotoka bamutwale mu ddwaaliro wabula Nagawa n’agaana.\nAmaka ga Kimera kyafuuka kifulukwa.\nYagasseeko nti enkeera, Peter Mukasa eyali ddereeva wa kitaawe, yagenda awaka n’amusaba engoye za kitaawe n’amugamba nga bwali omulwadde kyokka bwe yamusaba bagende bonna gy’ali, Mukasa n’agaana!\nAgamba nti, mu kiro kitaawe yamuloosa n’awawamuka n’agenda n’abibuulirako omugenyi eyali akyadde n’afunamu n’ekirowoozo okugenda ewa Mukasa amubuuze kitaawe gy’ali wabula ekyamumala enviiri ku mutwe, yasanga muka Mukasa be baali baawa omuzigo awaka asibamu bintu kudduka.\nYagasseeko nti awo we baakwatira Mukasa ne bamutwala ku poliisi y’e Mukono kyokka bwe baali bamutwala, yagenda yeerogozza nga bwe yeeyogeza nti, ‘Kimera nvaako bw’oba wafa nze onjagaza ki’ era bwe baatuuka ku poliisi, yasaba essimu n’abaako omuntu omu gw’akubira n’amugamba nti, ‘Abaana ba Kimera bakambwe nnyo nze mbivuddemu!’.\nKu Lwomukaaga nga wamaze okuyita ennaku nnya, baamukubira essimu okuva mu ddwaaliro e Mengo nga bamutegeeza nti waliwo omuntu gwe baali basudde mu ddwaaliro ng’atandise n’okuvunda nga bamutaddeko ennamba y’essimu ye ne bamubuuza oba ye Phiona Nassolo Kimera.\nAgamba nti yagwawo ekigwo era bw’atyo n’adduka za mbwa okutuuka e Mengo gye yasanga omulambo gwa kitaawe n’ategeeza abehhanda abalala.\nOluvannyuma, agamba nti waliwo omusawo w’eknnansi gw’amanyiiko erya Male eyamukubira n’amugamba nti Nagawa yali ali mu ssabo ewuwe ayagala amuyambeko okutta omusango era bw’atyo n’afuna abaserikale ne bamukwata.\nEkiri mu famire kika\nOkuva lwe baaziika, abaana n’aba famire abalala bali mu kusika muguwa ku mmaali omugenzi gye yaleka.\nMu kiraamo kya Kimera, yalonda abakuza 6 okuli; Omulabirizi wa Mukono James Williams Walusimbi Ssebagala, nnyina Elizabeth Nanyonjo, Dr Ritah Namaalwa Kibuuka, Albert Walugembe, Meera Immaculate Mary ne Dr. Diana Harriet Nabaloga Musoke okubeera abakuza n’okulabirira emmaali ye.\nHudson Robert Wampamba 23, (amanyiddwa nga Bob) omu ku bamulekwa alumiriza bassengaabe Dr. Diana Harriet Nabaloga ne Dr. Ritah Namaalwa Musoke okwekobaana ne bezza emmaali ya kitaabwe.\nYannyonnyodde embeera gy’ayitamu ey’obuzibu omuli n’okusibwa ku poliisi y’e Mukono enfunda eziwera ng’agezaako okulwanirira emmaali ya kitaawe obutatwalibwa bantu.\nPhionah Nassolo naye alumiriza nti bassenga baabwe baatunda pikipiki, emmotoka kika kya Elf Bob ne bamuwaako 5,000,000/- zokka ne poloti mu maaso ga ofiisi za ‘Works’ e Mukono ssente ne babagamba nti baazikozesa mu kusasula amabanja g’olumbe!\nKyokka Dr. Ritah Namaalwa Musoke eyabadde agaanye okwogera ku nsonga zino yagambye nti, Bob ye yatabula ebintu byonna okuva lwe yagaana okusoma n’asalawo okubeera awaka.\nYagambye nti, kituufu baalondebwa okubeera abakuza wabula ebintu bya mwannyinna byabalema ne babivaamu oluvannyuma lwa Bob okuwera nti ajja kutemaatema buli muntu eyeefuula nti alabirira ebintu bya kitaawe.\nOmulabirizi Ssebaggala (ku kkono), Kimera (ku ddyo) ne mukwano gwabwe nga bakyali baawule.\nYagambye nti waliwo emmotoka omugenzi gye yali yagula n’agiteeka mu mannya ga Bob eyo gye yasooka okukaayanira oluvannyuma lw’okwewaggula n’ava ku ssomero era baamuwa kkaadi yaayo n’aagenda ew’omusajja eyali agirina ne bamuwa ssente ng’agamba nti ayagala kukola bizinensi tewali amanyi kye yazikolamu.\nYagasseeko nti ng’ebyo tebinnaba kubeerawo, ssengaawe omulala Dr. Diana Harriet Nabaloga eyali atambuza ennyo ensonga yamuwa obuyinza okuddukanya ebintu by’omugenzi omuli ennyumba z’abapangisa, ebisulo by’abayizi n’ettaka wabula ssente zonna ng’alya ndye.\nDr. Diana Harriet Nabaloga yagambye nti, “Kimera yali mwannyinaze, namuziika ne mwabiza olumbe ne kiggwa, ebya famire abaana be be babimanyi.”\nYagasseeko nti, mukulu we Ritah Musoke ekyamuggya mu nsonga za mwannyinaabwe yali Bob okufuuka ekizibu n’agamba nti naye kye kimu ekyabimuggyamu.\n“Abaana bye bakola ne bye boogera ku ssaawa eno battattana mannya ga bantu, nze bantutte ne mu kkooti, looya yakedde kunkubira ng’antegeeza nti bampaabidde nninda lwe banampita hhendeyo.” Nabaloga bwe yategeezezza.\nOmunene mu magye ayagala kutwala ttaka\nDr. Ritah Musoke yagambye nti, tamanyi ngeri Bob gye yakwataganamu n’omu ku banene mu magye ali ku ddaala lya Maj. (amannya gasirikiddwa) amuyimiridde emabega okukola effujjo lyonna ly’akola.\nYagambye nti, n’olumu omujaasi ono yakuba essimu ya Bob ng’agyerabidde awaka omu ku bannyina n’agikwata kyokka eyali akubye teyamanya nti Bob si y’agikutte era byonna bye yayogera kwe baamanyira nti, waliwo ddiiru wakati wa Bob n’omujaasi ono gwe yali yasuubiza yiika ttaano ku ttaka.\nPhiona Nassolo mwannyina wa Bob yagambye nti, bwe baasiba muto we omulundi ogwasooka, gye yasisinkana omusajja eyamutegeeza nti ye George era n’amugamba nti asobola okumukwataganya ne munnamagye ono amuyambeko.\nYagasseeko nti, bwe bakkiriza, munnamagye yabagamba bawandiike ebbaluwa nga bamusaba mu butongole okubayamba.\nYagambye nti baba bali awo nga bakyayiiya eky’okukola omujaasi n’abasindikira omukazi gwe baategeerako erya Nanfuka eyamweyimirira ne basasula 250,000/- era oluvannyuma ne babayita e Kampala ne basisinkana Major ono.\nYagambye nti, oluvannyuma yakizuula nti mu nkolaga muto we gye yalina n’omujaasi ono, baali batuuse ku nzikiriziganya z’okumuwa yiika ttaano ku ttaka ekyamuwaliriza okugenda mu ofiisi ekola ku nsonga z’abafu n’asaba obutabaako gwe bakkiriza kugaba ttaka lya kitaawe.\nDr. Ritah Musoke yagambye nti, omusango baali bagulekedde Dr. Nabaloga kubanga ye munnamateeka wabula naye baamulemesa.\nYagambye nti, ekyasooka okubamalamu amaanyi, bye bizibiti bye baggya ku mulambo gwa mwannyinaabwe ne babitwala ew’omukugu wa Gavumenti e Wandegeya okubikebera ne bimala emyezi mukaaga nga tebikeberebwanga.\nYagambye nti, baakuba amasimu, ne beewuba ku Gavument Analytical Laboratory (GAL) e Wandegeya ne bakoowa bwe batyo omusango ne baguvaako.\nPoliisi y’e Mukono yakwata Nagawa eyali muganzi wa Kimera eyamutwala mu ssabo, Peter eyabavuga ku bodaboda n’omusamize nnannyini ssabo Kimera gye yafiira wabula tebaaweza wadde wiiki ku poliisi ne babata.\nYagasseeko nti, omukazi yagenda yeewera nti tebajja Phionah Nassolo kumusobola ne bwe banaakola batya era bwatyo tebaamusobola na buli kati Nagawa ne banne balya butaala.\n“Omusamize yatugamba nti mwannyinaffe teyafiira mu ssabo lye, yafiira mu mulyango nga bamuyingiza n’agamba nti, Nagawa yali yatta bba eyasooka omuzimu gwe gulabika gwe gwatuga mwannyinaffe.” Dr. Ritah Musoke bwe yagambye.\nSsentebe w’ekyali annyonnyola\nRomano Valentino, ssentebe w’ekyalo Nabuti yagambye nti, Kimera we yafiira yali takyalina mukazi nga yafunayo Nagawa agira amulabirira.\nYagambye nti bwe yafa, yaleka alaamye mutabani we Titus Walugembe okumusikira ate Jonathan Jjemba okubeera ssentebe n’alonda n’abakuza wabula ekiseera kyatuuka abakuza ne basuulawo obuvunaanyizibwa.\nYagambye nti, abaana baasaba okweddukanyiza ebintu byabwe era n’awandiika ebbaluwa ng’abayita mu lukiiko bonna n’abakuza wabula tebaalinnyayo era mu kiseera kino ye abadde amanyi nti Bob y’alabirira ebintu bya kitaabwe.\nYagasseeko nti, obuzibu Bob bw’asinze okusanga bwa mupangisa alina essomero ku ttaka lya Kimera gw’amanyiiko erya Mutagaya atayagala kusasula ssente era nga yasalawo buli lw’agendayo okubeera ng’abanja ng’amuwendulira abaserikale nga bamukwata.\nMaama ne mutabani babakutte lwa kufera bukadde 6\nAbasamize abaasaddaase omuwala balaze Poliisi entaana mwe baaziika abalala 4\nOkwanjula kwa Kusasira ne Sserugga kwengedde


Engeri y’Okukangavvulamu Omwana Wo\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Gujarati Haitian Creole Hebrew Hiligaynon Hindi Hungarian Iban Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Luswayiri Luswayiri (Congo) Luwalabu Macedonian Malagasy Malay Malayalam Maltese Marathi Maya Mazatec (Huautla) Moore Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Urdu Venda Vietnamese Wayuunaiki Xhosa Yoruba Zande Zulu\n“Nnawuliranga buli mmotoka eyayitangawo. Guno gwali mulundi gwa kusatu nga Jordan asussa mu ssaawa z’alina okukomerawo awaka. Nnali nneebuuza nti, ‘Ali ludda wa? Afunye ekizibu? Akimanyi nti tuli beeraliikirivu?’ We yakomerawo, obusungu bwali bujula kunzita.”—GEORGE.\n“Muwala wange yaleekaana nnyo ne ntya. Nnagenda okulaba ng’akute ku mutwe era ng’akaaba. Mwannyina ow’emyaka ena yali amukubye.”—NICOLE.\n“‘Empeta saagibbye, nnagironze bulonzi!’ bw’atyo Natalie, muwala waffe ow’emyaka omukaaga bwe yayogera nga yeegaana. Kyatuyisa bubi nnyo n’amaziga ne gatuyitamu, kubanga twali tukimanyi nti alimba.”—STEPHEN.\nBW’OBA oli muzadde, wali obaddeko mu mbeera ng’ezo? Bwe weesanga mu mbeera ng’ezo oyinza okwebuuza engeri gy’oyinza okukangavvulamu omwana wo. Kikyamu okukangavvula abaana?\nOKUKANGAVVULA KYE KI?\nMu Bayibuli, ekigambo “okukangavvula” tekitegeeza kubonereza bubonereza, kuvuma, oba kukambuwala; kizingiramu okuyigiriza n’okutereeza.—Engero 4:1, 2.\nOkukangavvula abaana kuyinza okugeraageranyizibwa ku kulima. Omulimi ateekateeka ennimiro ye, afukirira ebirime, abikoola, era abifuuyira bireme kuliibwa biwuka. Ebirime bwe bigenda bikula, omulimi ayinza okubisalira bisobole okukula obulungi. Omulimi akola ebintu ebiwerako ebirime bye bisobole okukula obulungi. Mu ngeri y’emu, abazadde balina ebintu bingi bye bakola okusobola okukuza obulungi abaana baabwe. Naye ng’omulimi bw’asalira ebirime bye, n’abazadde basaanidde okukangavvula abaana baabwe basobole okukula nga ba mpisa nnungi. Kyokka omulimi bw’ataba mwegendereza ng’asalira ebirime bye, biyinza okufa. Mu ngeri y’emu, abazadde basaanidde okukangavvula abaana baabwe mu ngeri ey’okwagala.\nYakuwa Katonda ateerawo abazadde ekyokulabirako ekirungi bwe kituuka ku kukangavvula. Yakuwa akangavvula abaweereza be mu ngeri ennungi era ey’okwagala ne kiba nti batuuka ‘n’okwagala’ okukangavvulwa. (Engero 12:1) ‘Banyweza okuyigirizibwa’ era ‘tebakuta.’ (Engero 4:13) Okusobola okukangavvula obulungi abaana bo osaanidde okukola ebintu bisatu Katonda by’akola ng’akangavvula abaweereza be: (1) alaga okwagala, (2) akangavvula mu ngeri esaanira, era (3) anywerera ku ekyo ky’aba asazeewo.\nOKUKANGAVVULA MU NGERI EY’OKWAGALA\nOkwagala kwe kukubiriza Yakuwa okukangavvula abaweereza be. Bayibuli egamba nti: “Kubanga Mukama gw’ayagala gw’anenya; Era nga [taata bw’anenya] omwana we gw’asanyukira.” (Engero 3:12) Ate era, Yakuwa ‘Katonda ajjudde okusaasira, wa kisa, era alwawo okusunguwala.’ (Okuva 34:6) Yakuwa si mukambwe, tanenya baweereza be buli kiseera, era takozesa bigambo bibi era ebirumya, ebiyinza ‘okufumita ng’ekitala.’—Engero 12:18.\nEkituufu kiri nti olw’okuba abazadde tebatuukiridde, tebasobola kukoppa bugumiikiriza bwa Yakuwa mu bujjuvu. Ebiseera ebimu oyinza okuwulira nga tokyayinza kugumiikiriza, naye kijjukire nti okubonereza omwana ng’oli munyiivu kiyinza okukuviirako okumulumya ennyo, era tekivaamu kalungi konna. Ate era, okwo tekuba kumukangavvula.\nKu luuyi olulala, omuzadde bw’akangavvula omwana mu ngeri ey’okwagala era nga mugumiikiriza, kivaamu ebirungi bingi. Lowooza ku ebyo George ne Nicole, abazadde be twayogeddeko ku ntandikwa bye baakola.\nSABIRA WAMU NAYE\n“Jordan we yakomerawo, nze ne mukyala wange twali banyiivu nnyo, naye twefuga ne tumuwuliriza ng’atunnyonnyola ekyali kimulwisizzaayo. Olw’okuba obudde bwali buyise, twasalawo ensonga eyo tugyogereko enkeera. Twasooka kusabira wamu ne tulyoka twebaka. Enkeera, twayogera ne mutabani waffe nga ffembi tuli bakkakkamu. Yategeera ensobi gye yali akoze era n’amanya ensonga lwaki twamuteerawo obudde bw’alina okukomerawo awaka. Omuntu bw’akola ekintu nga munyiivu, temuvaamu kalungi konna. Olw’okuba twawuliriza bulungi mutabani waffe, twasobola okumuyamba.”—George.\n“Mutabani wange bwe yakuba mwannyina kyannyiiza nnyo. Olw’okuba nnali munyiivu nnyo, nnamugamba asooke agende mu kisenge kye. Bwe nnakkakkana, nnamunnyonnyola nti okulwana kibi nnyo era ne mmulaga engeri gye yali alumizzaamu mwannyina. Ekyo kyavaamu ebirungi, kubanga yeetondera mwannyina era n’amugwa mu kifuba.”— Nicole.\nOkukangavvula omwana ne bwe kuba kuzingiramu okumubonereza, kulina okukolebwa mu ngeri ey’okwagala.\nOKUKANGAVVULA MU NGERI ESAANIRA\nYakuwa akangavvula ku kigero ekisaanira. (Yeremiya 30:11; 46:28) Alowooza ku buli kimu ekizingirwamu. Abazadde bayinza batya okukoppa Yakuwa mu nsonga eno? Stephen, gwe twayogeddeko ku ntandikwa, yagamba nti: “Wadde nga kyatuluma nnyo okulaba nga muwala waffe Natalie yeegaana nti yali tabbye mpeta, twalowooza ku myaka gye n’engeri gy’ategeeramu.”\nRobert, omwami wa Nicole, naye afuba okulowooza ku ebyo byonna ebizingirwamu. Abaana bwe bakola ekintu ekibi, yeebuuza: ‘Guno gwe mulundi gwe basoose okukikola, oba gufuuse muze? Omwana ono mukoowu, oba teyeewulira bulungi? Ekintu kino ky’akoze kiraga nti alina ekizibu ekirala?’\nAbazadde abakangavvula abaana baabwe mu ngeri esaanira era ey’amagezi bakimanyi nti abaana tebaba nga bantu bakulu. Omutume Pawulo yagamba nti: “Bwe nnali omuto, nnayogeranga ng’omuto, nnalowoozanga ng’omuto.” (1 Abakkolinso 13:11) Robert agamba nti: “Ekimu ku bintu ebinnyamba obutanyiiga nnyo kwe kulowooza ku bintu bye nnakolanga nga nkyali muto.”\nTosuubira baana bo kukola buli kimu nga bw’oyagala. Wadde kiri kityo, tosaanidde kubawolereza oba kubaleka bulesi bwe baba balina ebintu ebibi bye bakola. Bw’onoolowooza ku busobozi bw’abaana bo, obunafu bwabwe, n’embeera endala ezizingirwamu, ojja kusobola okubakangavvula mu ngeri esaanira era ey’amagezi.\nOKUNYWERERA KU EKYO KYE MUBA MUSAZEEWO\nMalaki 3:6 wagamba nti: “Nze Mukama [sikyuka].” Olw’okuba emitindo gya Yakuwa tegikyuka, abaweereza be bagyesiga era bagikolerako. Abaana nabo bwe mubakangavvula nga munywerera ku ekyo kye muba musazeewo baganyulwa nnyo. Bwe mutanywerera ku ekyo kye muba musazeewo, abaana bammwe bajja kubuzaabuzibwa era tabajja kuganyulwa.\nYesu yagamba nti: “Ekigambo kyammwe Yee, kibeerenga yee, n’ekigambo kyammwe Nedda, kibeerenga nedda.” Abazadde nabo basaanidde okukolera ku bigambo ebyo. (Matayo 5:37) Bw’olabula omwana wo nti bwe yeeyisa obubi ojja kumubonereza, kituukirize.\nAbazadde bwe baba ab’okukangavvula obulungi abaana baabwe, basaanidde okuba n’empuliziganya ennungi. Robert agamba nti: “Abaana baffe bwe baŋŋamba mbakkirize okukola ekintu maama waabwe ky’abagaanye, mbagamba bakole nga maama waabwe bw’abagambye.” Abazadde bwe baba tebakkiriziganya ku ngeri y’okukangavvulamu abaana baabwe, kiba kirungi ne boogera ku nsonga ezo nga bali bokka era ne basalawo eky’okukola.\nKIKULU NNYO OKUKANGAVVULA ABAANA\nBwe munaakoppa engeri Yakuwa gy’akangavvulamu, mujja kusobola okukangavvula obulungi abaana bammwe, era bajja kukula nga ba buvunaanyizibwa. Bayibuli egamba nti: “Manyiiza omwana omuto mu kkubo erimugwanira okutambuliramu, Awo newakubadde nga mukadde talirivaamu.”—Engero 22:6.\nOmuntu Akangavvula Obulungi . . .\nAkikola mu ngeri ey’okwagala: Omuntu akangavvula obulungi ayoleka okwagala, so si busungu. Omwana bw’aba akunyiizizza, sooka okkakkane olyoke omukangavvule.\nAkikola mu ngeri esaanira: Fuba okumanya byonna ebizingirwamu, nga mw’otwalidde obusobozi bw’omwana wo n’obunafu bwe.\nAnywerera ku ekyo ky’aba asazeewo: Bw’olabula omwana wo nti bwe yeeyisa obubi ojja kumubonereza, kituukirize.


Ekiwuka Ekiyitibwa Silver Ant | Kyajjawo Kyokka?\nEKIWUKA ekiyitibwa silver ant ekibeera mu ddungu Sahara kye kimu ku biramu ebisinga okugumira ebbugumu eringi. Omusana ogw’omu ttuntu bwe guba gwememula mu ddungu Sahara, ebiramu ebirya ekiwuka ekyo ne bigenda okwewogoma omusana, ekiwuka ekyo kivaayo ne kitandika okunoonya eby’okulya mu bwangu. Mu by’okulya ebyo mwe muba n’ebiwuka ebiba bifudde olw’ebbugumu eringi.\nWeetegereze: Ekiwuka ekyo kiriko ekikakampa ekikiyamba obutookebwa nnyo musana. Ekikakampa ekyo kiriko obwoya kungulu. Obwoya obwo buleetera ekiwuka ekyo okumasamasa. Obwoya obwo bwakula nga butyubu obw’ensonda essatu. Enjuyi ebbiri ez’obwoya obwo ezitunudde waggulu ziriko obuyengo ate oludda lwabwo olwa wansi teruliiko buyengo. Enkula y’obwoya obwo erina emiganyulo ebiri. Ogusooka, esobozesa obwoya obwo okutangira ebbugumu eriva ku njuba okutuuka ku mubiri gw’ekiwuka. Ogw’okubiri, esobozesa ebbugumu eriba liyingidde mu mubiri gw’ekiwuka ekyo okufuluma. Ate olubuto lw’ekiwuka ekyo lutangira ebbugumu eriva wansi okuyingira mu mubiri gw’ekiwuka. *\nEkikakampa kya silver ant kiyamba ebbugumu ly’omubiri gw’ekiwuka ekyo obutasukka diguli 53.6°C, kubanga singa ebbugumu ly’omubiri gwakyo lisukako awo ekiwuka ekyo kifa. Ekiwuka ekyo kyewunyisa nnyo bannassaayansi ne kiba nti banoonyereza ku ngeri gye bayinza okukola ebintu ebisobola okukuumira ebbugumu wansi ne bwe kiba nti tewali biwujjo (fan).\nOlowooza otya? Ekikakampa kya silver ant kyajjawo kyokka oba kyatondebwa butondebwa?\n^ lup. 4 Ebintu ebirala ebiyamba ekiwuka ekyo ze protein eziri mu mubiri gwakyo ezisobola okugumira ebbugumu eringi, n’amagulu amawanvu agakisobozesa okudduka ku sipiidi n’obutakoona wansi ku musenyu oguba gwokya ennyo. Ate era kirina mmaapu mu bwongo ne kiba nti ne bwe kiba wala okuva we kisula kisobola okukozesa ekkubo erisinga okuba ery’okumpi okuddayo.


Bukedde Online - Ab'e Mukono batandise ekifo aw'okukuumira abateeberezebwa okuba ne Coronavirus\nAb'e Mukono batandise ekifo aw'okukuumira abateeberezebwa okuba ne Coronavirus\nKabaka awaddeyo obukadde 100 okuyamba abal...\nNyanzi ne Ngirani aba Rose form nga ba Mukono emifaliso, kuliko, RDC Bamwine, CAO Nkata ne ssentebe Ssenyonga.\nDisitulikiti y'e Mukono eyongedde amaanyi mu kaweefube w'okulwanyisa ekirwadde kya COVID 19 ekisusse okukaabya abantu akayirigombe mu nsi yonna.\nAbakulembera olukiiko olulwanyisa ekirwadde kino mu disitulikiti y'e Mukono okuli ssentebe waabwe nga ye RDC Fred Bamwine baategeezezza nga bwe baatandise ekifo ewookukuumirwa abantu abateeberezebwa okubeera ne COVID 19 okutuusa nga kizuuliddwa nga balina oba ne kikakasiddwa nti tebalina olwo ne bayongerwayo mu malwaliro okuli Mulago, e Nakawa oba Entebe okufuna obujjanjabi.\nBino Bamwine yabyogeredde ku kitebe kya disitulikiti y'e Mukono ku Mmande bwe baabadde bafuna obuyambi obwabaweereddwa kampuni ya Royikems ekola emifaliso gya Rose form okubayamba mu kaweefube gwe baliko ow'okulwanyisa ekirwadde kya COVID 19.\nMu buyambi obwaweereddwayo Ronnie Nyanzi ne Dickson Ngirani ku lwa Royikems kwabaddeko emifaliso 500 ssaako lita z'amafuta ga dizero 2000.\nNyanzi yagambye nti okukola kino baabadde baddamu omulanga gwa Pulezidenti Museveni bwe yavaayo n'asaba abo abalina obuyambi okudduukirira mu kaweefube ono mu ngeri ez'enjawulo.\n"Tubaddenga tulaba ku TV ng'ebifo ebimu ebikuumirwamu abantu abateeberezebwa okuba ne COVID 19 nga tebalina bye basulako sso ng'ate ffe tukola mifaliso ne tusalawo okudduukirira mu ngeri eyo," Nyanzi bwe yagambye.\nRDC Bamwine yategeezezza nti bukyanga kirwadde kya Corona virus kibalukawo, baliko abantu 192 be baakajja mu bitundu bya disitulikiti eno eby'enjawulo nga bateeberezebwa okuba n'ekirwadde ne babatwala mu malwaliro ag'enjawulo okuli Mulago, Entebe n'e Naggulu.\n"Ekirungi ku bano tetufunangako mawulire mwali mubaddemu kko ku balwadde. Twagala buli lunaku okwongeramu amaanyi mu kaweefube kuba Mukono tulina abantu bangi abaava mu nsi z'ebweru ewali ekirwadde ekyo," bwe yannyonnyodde.\nWabula yasiimye aba Royikems olw'okubawa amafuta n'agamba nti babadde ne ambyulensi naye nga teziriimu mafuta sso nga buli kiro bafuna abakyala ab'embuto 30 ababa beetaaga okuddusibwa mu malwaliro ag'enjawulo mu budde buno obwa kafiyu.\nYe ssentebe w'akabondo k'ababaka ba palamenti abava mu Buganda Johnson Muyanja Ssenyonga yalabudde Bannayuganda okukomya omuze gw'okukuba abantu ababa bateeberezeddwa okubeera n'ekirwadde kya Corona n'agamba nti abamu ku bano bakubiddwa bubi nnyo ate ne bakeberebwa nga tebalina na kirwadde kya COVID 19.\nYe ssentebe wa disitulikiti Andrew Ssenyonga yasiimye aba Roseform okubayamba okutandika ekifo ew'okukuumira ababa bateeberezeddwa okuba n'ekirwadde kino kuba n'ebifo ebyateekebwawo okuli Mulago, Nakawa n'Entebe nabyo birimu omujjuzo mungi.\nYe meeya wa munisipaali y'e Mukono George Fred Kagimu yategeezezza nti oluvannyuma lw'okufuna emifaliso n'amafuta, kati essira baakuliteeka ku kunoonyeza Bannamukono mmere kuba bangi beekuumidde ewaka naye ng'eky'okulya tebakirina.\nEyabba ku mwalo e Katosi asibiddwa myaka 18\nAbabadde batwala omulambo batuuyanye okufuna ebipapulaa eby'okutambula.\nGabula: Kyabazinga ayise mu ttanuulu y'anaagatta Obusoga\nAbataka e Busoga balayiridde mu woteeri\nKyabazinga alagibwa Lwakusatu, Busoga eri ku bunkenke


Bukedde Online - Eggwanga lirimu nnamuginga - Lukwago\nEggwanga lirimu nnamuginga - Lukwago\nOwa bodaboda eyattiddwa akwasizza landiroodi\nLOODI meeya Erias Lukwago avumiridde ebikolwa by’abakulembeze ab’ebibiina eby’enjawulo okweyogereranga amafuukuule ekibaviiriddeko okukola ebikontana n’emiramwa gy’ebibiina byabwe.\nLukwago (ku kkono) ng’abuuza ku Nambooze (ku ddyo) mu lukuhhaana.\nLukwago okwogera bino yasinzidde mu ttabamiruka wa DP mu munisipaali y'e Mukono mu maka g'omubaka Betty Nambooze e Nabuti, eyabadde ategekeddwa okwekubamu ttooki ku bwe bayinza okutereeza okusomoozebwa kwe basanze okuviira ddala mu kalulu ka 2016 ne bye bayinza okukola okwagazisa eggwanga ekibiina kyabwe.\nLukwago yategeezezza nti abamu ku bannabyabufuzi naddala ababaka ba palamenti ensangi zino bagufudde muze okusiiga bannaabwe enziro naddala eri pulezidenti n'ekigendererwa eky'okwagala okuyisaawo ebyabwe.\n"Eggwanga lyaffe lirimu namuginga w'abantu abaakona mu nsonga z'ebyobufuzi be twetaaga okulwanyisa.\nTulina obuvunaanyizibwa naddala abakulembeze okukozesa obuyinza bwaffe okubeera ab'amazima bwe tuba nga tukyatambulira ku mulamwa ogw'okukyusa ebyobufuzi by'eggwanga ku mutendera omutuufu,"Lukwago bwe yagambye.\nYe omubaka Betty Nambooze yakuutidde Bannayuganda okuva mu tulo basobole okusalira eggwanga lyabwe amagezi.\nNambooze olukongoolo yalusibye ku bakulembeze bannakyemalira abantu be bateeka mu buyinza nga bano bagya n'ebigendererwa eby'okwekussa.\n2 bafudde bajaganya


Bukedde Online - Museveni abatemula abantu abageraageranyizza ku nsekere: 'Abalwanyi tebeekweka, kati ke bakutte engo ku mukira bagenda kulaba ekinaavaamu'\nBakutte owa Flying Squad omulala ku by'okutta...\nPulezidenti atongozza kkamera okulwanyisa...\nAdded 10th October 2018\nPULEZIDENTI Museveni agambye nti abatemula abantu mu ggwanga ‘’balinga ensekere’’ n’abasoomooza oba baagala kulwanyisa gavumenti balangirire olutalo mu butongole babalage enkola.\nPulezidenti Museveni ng’ayanirizibwa ku kisaawe e Kasasa mu Kyotera. Mu busuutu eya kiragala ye mubaka omukazi owa Kyotera, Robinah Ssentongo owa DP, addiriddwa RDC wa Kyotera , Pamela Watuwa ne Ssentebe wa Kyotera, Patrick Kisekulo (ku kkono).\nBya Muwanga Kakooza ne John Bosco Mulyowa\n“Amaanyi g’abatemu b’omu tawuni gali mu kwekweka. Balinga ensiri oba ensekere. Oba baagala lutalo balangirire mu butongole nti tutandise olutalo. Abalwanyi tebeekweka. Ezo nsekere. Kati ke bakutte engo ku mukira bagenda kulaba ekinaavaamu,’’ Museveni bwe yagambye n’alabula nti.:.. “agenda mu nsiko kati aba ayoya ntaana…’’\nYakyukidde abaabadde bamutegedde amatu n’ababuuza lwaki buli kiseera bakankana nnyo olw’ensekere ezo. Abantu abeesiga Katonda nga nze tebakankana olw’ensekere .\n’’ Bino yabyogeredde ku kisaawe ky’e Kasasa mu disitulikiti y’e Kyotera awaabadde emikolo gy’okukuza olunaku lw’ameefuga ag’omulundi 56 egyakulembeddwa Pulezidenti Museveni kennyini.\nYagambye nti abatemula abantu tebavaayo kwogera kye baagala n’abasoomooza baveeyo bakyogere. N’agamba nti baagala lutalo nabo balangirire nga ye ne banne bwe baakola mu gy’ekinaana bwe baagamba nguli Obote nti batandise olutalo.\nWabula yalabudde nti agezaako okutandika olutalo kati tasobola kumalako ajja kuwangulwa ng’abalala abakigezezzaako bwe babakoze.\nNg’akozesa enjogera y’Orunyankole, Museveni yagambye nti abantu bwe bawulira ekiduduma nga kibava mu mugongo tebasaanidde kumala gaduma kudduka wabula balina kusooka kwetegereza oba kya bulabe.\nN’agamba nti abantu abadduka nga tebasoose kwetereza olumu bayinza okudduka ‘’sseggwanga’’ nga bagiyita ‘empologoma’.\nYategeezezza nti abatemu baagala kukanga bantu naye bajja kulwanyisibwa nga gavumenti bwe yakola abayeekera.\nMuseveni yagambye nti ebyenfuna by’eggwanga birinnye omwaka guno okusinga we byali bisuubirwa nga bikulira ku misinde gya bitundu 6.1 buli kikumi.\nN’agamba nti kisuubirwa nti bigenda kulinnya okutuuka ku bitundu 7 buli 100 mu bbanga eritali lya wala ebintu ebibitambuza ng’amasannyalaze n’enguudo bikoleddwaako.\nOmubaka w’e Kyotera omukazi Robinah Ssentongo (DP) eyabadde ne minisita w’ensonga za SACCO , Haruna Kasolo yasabye gavumenti okuyamba abantu abagobeddwa mu nvuba embi nga baggyibwako amaato n’obutimba bayambibwe okudda ku mirimu mu ngeri entuufu.\nYagambye nti gavumenti esaanye okubawa amaato n’obutimba ebituufu baddeyo bavube mu ngeri entuufu bafune ekyokulya.\nMu kusooka, Pulezidenti Museveni yassizza abantu enseko bwe yagambye nti omubaka Ssentongo ‘ayambala ebigoye ebitategeerekeka’ (olw’okuba ayambala kiragala - langi ya DP ) mu kifo kya ‘kyenvu (eya NRM).\nKyokka eby’okuyamba abantu abagobwa mu nvuba embi Pulezidenti yagambye ajja kubiddira olulala.\nWabula Pulezidenti yasuubizza abantu b’e Nyangoma ekidyeri era baavuddeyo basanyufu.\nMinisita w’ensonga za Pulezidenti Esther Mbayo yagambye nti waliwo ebisuubizo Pulezidenti bye yawa abantu b’e Kyotera ebitanatuukirira.\nN’agamba nti bino mulimu; okukuza eddwaaliro lya Kakuuto Health Centre IV lifuuke eddwaaliro ekkulu erya disitulikiti, okuzimbira abantu abaakosebwa musisi mu kitundu ky’e Kyembe ne Kasasa amayumba, okubateerawo ebidyeri ebigatta emyalo egitali gimu, okukuza eddwaaliro ly’e Kasensero Health Centre II lidde ku Health Centre III, n’okukola ku nguudo embi.\nEbirala ebibasomooza kuliko; amasomero ageetaaga ebibiina ebirungi ne kaabuyonjo. Omubaka wa Uganda mu Palamenti y’amawanga ag’obuvanjuba bwa Afrika, Mathias Kasamba, yasabye pulezidenti abalimi bayambibwe nga baweebwa ebyuma ebyongera omutindo ku birime byabwe era bafune ebifo eby’awamu mwe batundira ebirime byabwe bawone okufootolwa abasuubuzi.


Abasirikale bekitongole kyamakomera abawererera ddala 600 babanguddwa ku ngeri yokusengeka obukonge bwobululu, obunaakozesebwa mu kulonda kwomwaka 2021 bwebunaaba butuusiddwa kuno kampuni 5 engwiira ezaaweebwa contract okukuba obukonge buno. – CBS FM\nAbasirikale bekitongole kyamakomera abawererera ddala 600 babanguddwa ku ngeri yokusengeka obukonge bwobululu, obunaakozesebwa mu kulonda kwomwaka 2021 bwebunaaba butuusiddwa kuno kampuni 5 engwiira ezaaweebwa contract okukuba obukonge buno.\nin Amawulire, Features, News, Opinions, Politics\nOmwogezi wekitongole kyamakomera mu ggwanga Frank Baine Mayanja asinzidde ku media center mu Kampala naagamba nti okutendeka kuno kwaakoleddwa akakiiko kebyokulonda.\nFrank Baine agambye nti ebbanga lyonna abasirikale bekitongole kyamakomera babadde bakozesebwa okusengeka obukonge bwobululu bwebuba butuusiddwa kuno okuva mu nsi gyebukoleddwa\nEkitongole kyamakomera mu ngeri yeemu kirangiridde nti ekkomera lyabakyaala e Mbarara lifuuliddwa ekifo ekijanjabirwaamu abasibe abakwaaatiddwa ekirwadde kya covid19.\nBaine agambye nti ekitongole kyamakomera kibadde kufuna obuzibu obwamaanyi okutambuza abasibe okuva mu bugwanjuba bweggwanga okubatuusa e Jinja ne Moroto, ewali ebifo ewajanjaabirwa abasibe nabakozi bekolitongole kyamakomera mu ggwanga, kwekusalawo nekitundu kyobugwanjuba kifune ekifo ewajanjaabirwa abalwadde.\nAbantu 898 mu makomera agenjawulo bebakakwatibwa ekirwadde kya covid19 okuva lwekyaabalukawo mu ggwanga .\nKu bano bakozi bekitongole Kyamakomera 50, 10 baluganda lwabakozi bekitongole kyamakomera Songa 755 basibe .\nFrank Baine agambye abakyaalina ekirwadde kino nga bali mu kujjanjabibwa werutukudde olwaleero bali 23.


Bukedde Online - KCCA tetiisa wabula baddiifiri - Al Ahly\nKCCA tetiisa wabula baddiifiri - Al Ahly\nUSPA eyiiseemu obukadde 360\nAb'e Wakiso beebugira mipiira gy'amagombolola...\nOMUTENDESI wa KCCA FC, Mike Mutebi akoowodde Bannayuganda okugenda mu bungi e Namboole bawagire ttiimu ye ng’ettunka ne Al Ahly eya Misiri olwaleero.\nAbazannyi ba Al Ahly nga babuguma eggulo mu kutendekebwa e Namboole.\nLeero mu z’Afrika (10:00);\nKCCA FC - Al Ahly (Misiri)\nEBISALE; 10,000/-, 20,000/-, 50,000/- ne 100,000\nBasisinkanye mu mpaka za ‘Total CAF Champions League’ nga buli ttiimu enoonya buwanguzi obusooka mu kibinja ekikulembeddwa Township Rollers eya Botswana ku bubonero 3.\nAl Ahly ne Esperance eya Tunisia balina akabonero kamu ate KCCA (0).\nMu lukiiko lw’abaamawulire eggulo e Namboole, Mutebi yagambye nti Al Ahly ya linnya naye KCCA erina obusobozi obugimegga olw’abazannyi abato abekkiririzaamu.\n“Edda, kiraabu za Uganda zaagendanga okuyingira ekisaawe nga zaatidde dda ttiimu z’Abawarabu, ekyazikubyanga. Kati ebyo byaggwaawo dda,” Mutebi bwe yategeezezza eggulo.\nYagasseeko nti, “Abazannyi abato be nnina nga Allan Okello, Julius Poloto ne Mustafa Kiiza bekkiririzaamu kubanga babadde ku ttiimu y’eggwanga ate abamu bazannye ku mpaka zino. Bajja kukola kye twagala.”\nOWA MISIRI ATIDDE\nYe omutendesi wa Al Ahly, Hossam El Badry yakkiriza nti KCCA kati ya maanyi olw’omupiira gw’Afrika okweyongera okukula n’agattako nti, “Tujja kufuna obuwanguzi singa omupiira guno gunaalamulwa mu bwenkanya.”\nYakkaatirizza nti obwenkanya kintu kikulu nnyo mu mupiira era singa bunaagobererwa tewali kigenda kubalemesa kufuna buwanguzi ku KCCA.\nYagambye nti KCCA bagimanyi bulungi kubanga bazze bagigoberera okuviira ddala mu liigi wamu n’omupiira gwa Township Rollers.\nBULI OMU ANOONYA BUWANGUZI\nKCCA ne Al Ahly buli omu ayigga buwanguzi obusooka mu kibinja kino ekikulembeddwa Township Rollers eya Botswana.\nMu gyaggulawo ekibinja, KCCA yakubwa Township Rollers (1-0) e Gaborone ate Al Ahly yalemagana (1-1) ne Esperance eya Tunisia e Cairo. Sizoni ewedde, KCCA teyawangulirwako ku butaka kyokka era yakubwa emipiira gyonna ku bugenyi.\nOmupiira gwa leero gugisanze mu kyakubiri mu liigi ya babinywera nga yasembyeyo kuwangula Kirinya Jinja SS (1-0) e Bugembe mu Jinja.\nAl Ahly, kirimaanyi mu Afrika nga yakubwa Wydad Cassablanca eya Morocco ku fayinolo sizoni ewedde.\nAl Ahly y’erina likodi y’okuwangula empaka zino emirundi emingi (8) nga lwe yasemba okukyala mu Uganda, yalemagana (0-0) ne SC Villa kyokka n’ewangula 6-0 e Cairo.\n“Edda, kiraabu za Uganda zaagendanga okuyingira ekisaawe nga zaatidde dda ttiimu z’Abawarabu, ekyazikubyanga. Kati ebyo byaggwaawo dda,” Mutebi bwe yategeezezza eggulo. Yagasseeko nti, “Abazannyi abato be nnina nga Allan Okello, Julius Poloto ne Mustafa Kiiza bekkiririzaamu kubanga babadde ku ttiimu y’eggwanga ate abamu bazannye ku mpaka zino. Bajja kukola kye twagala.” OWA MISIRI ATIDDE Ye omutendesi wa Al Ahly, Hossam El Badry yakkiriza nti KCCA kati ya maanyi olw’omupiira gw’Afrika okweyongera okukula n’agattako nti, “Tujja kufuna obuwanguzi singa omupiira guno gunaalamulwa mu bwenkanya.” Yakkaatirizza nti obwenkanya kintu kikulu nnyo mu mupiira era singa bunaagobererwa tewali kigenda kubalemesa kufuna buwanguzi ku KCCA. Yagambye nti KCCA bagimanyi bulungi kubanga bazze bagigoberera okuviira ddala mu liigi wamu n’omupiira gwa Township Rollers. BULI OMU ANOONYA BUWANGUZI KCCA ne Al Ahly buli omu ayigga buwanguzi obusooka mu kibinja kino ekikulembeddwa Township Rollers eya Botswana. Mu gyaggulawo ekibinja, KCCA yakubwa Township Rollers (1-0) e Gaborone ate Al Ahly yalemagana (1-1) ne Esperance eya Tunisia e Cairo. Sizoni ewedde, KCCA teyawangulirwako ku butaka kyokka era yakubwa emipiira gyonna ku bugenyi. Omupiira gwa leero gugisanze mu kyakubiri mu liigi ya babinywera nga yasembyeyo kuwangula Kirinya Jinja SS (1-0) e Bugembe mu Jinja. Al Ahly, kirimaanyi mu Afrika nga yakubwa Wydad Cassablanca eya Morocco ku fayinolo sizoni ewedde. Al Ahly y’erina likodi y’okuwangula empaka zino emirundi emingi (8) nga lwe yasemba okukyala mu Uganda, yalemagana (0-0) ne SC Villa kyokka n’ewangula 6-0 e Cairo.\nNakivubo tafuuka ekisaawe ky'e Lugogo ekyagaaniddwa CAF\nKCCA FC egudde wakaluba\nAl Ahly etuuyanidde e Namboole


Bukedde Online - Kusasira azzizza omuliro ku by'okumukuba obucupa\nKusasira ng’ayogera ne Bukedde ku makya g’Olwokutaano yagambye nti abaamukubye tebamanyi byabufuzi na nsonga za bukulembeze bwe zitambula.\nYannyonnyodde nti bannabyabufuzi abamu beefuula abaagala enkyukakyuka nga beekwasa nti tebafugiddwa bulungi ng'ate ebikolwa byabwe tebiwa kyakulabirako kya nkyukakyuka ya mirembe gye boogerako, eteeka ekitiibwa mu ddembe ly'abalala.\nYagambye nti ekyo kiba kitegeeza nti enkyukakyuka gye baagala eruubirira kumalako bantu balala ddembe lyabwe; n'akkaatiriza nti, "Omuntu atasobola kugumiikiKusasira\nriza munne bwe baawukana mu ndowooza z'ebyobufuzi n'atuuka n'okumukuba, agamba atya nti anaasobola obukulembeze!".\nYagambye nti ateebereza nti abaamukubye beebo abeeyita ab'ekisinde kya People Power ekikulemberwa Bobi Wine.\nNga tannayogera ne Bukedde, Kusasira yasoose kuteeka kiwandiiko ku mukutu gwe ogwa ‘Facebook' ng'ayanukula kw'ebyo ebyamutuuseeko e Nabugabo ku Lwokuna wansi w'omutwe ogugamba nti, ‘You can not take away freedom to protect it….' Ekivvuunulwa nti, "Toyinza kusaanyaawo ddembe ng'ate ly'ogamba nti ly'olwanirira…." era n'annyonnyoola nti anoonya eddembe tasooka kusaanyaawo ddembe lya balala.\nYalambuludde nti: Tosobola kusooka kwonoona katale ate k'ogamba nti k'olwanirira, oba okwagala okulwanirira eddembe ly'okweyogerera naye ng'soose kugaana balala kwogera na ddala abo be mutakkaanya nabo mu ndowooza. Yagasseeko nti, "Okuggyako abalala eddembe lyabwe nga mwefuula abalwanirira eddembe ly'abantu kiba kya bunnanfuusi. Nze nkyali mugumu kakobogo, ebyabaddewo tebintiisa."\nKusasira nga tannasalawo kukulemberamu okusaggulira Museveni obululu naddala mu Ghetto za Kampala n'emiriraano, yayimbirako Bobi Wine mu kampeyini ze yalimu ku kifo kya Kyaddondo East kye yawangula mu 2017.\nOluvannyuma yagamba nti abawagizi ba Bobi be baamusalirako e Kasangati ne bamukaka okubayimbira balyoke bamukkirize ayitewo bwe yali ava okunoonyeza eyali yeesimbyewo ku kkaadi ya NRM, Sitenda Sebalu akalulu.\nKusasira y'omu ku bayimbi abaali mikwano gya Bobi Wine nga bombi tebannayingira byabufuzi, wabula enjawukana z'ebyobufuzi zivuddeko abawagizi ba Bobi Wine okumutabukira.\nOmuze gw'okukuba abayimbi obucupa olw'ensonga z'ebyobufuzi guzze gukula era omwaka oguwedde, abacakaze baakuba Moses Ssali amanyiddwa nga Bebe Cool obucupa ne bamuggya ku siteegi nga teyeesiimidde bwe yali mu kivvulu e Lugogo nga bamulanga okuwagira Pulezidenti Museveni.\nMu kiseera ekyo waaliwo obunkenke, nga Bobi Wine yaakamala okukwatibwa mu kavuyo akaali mu Arua akaavaako okuttibwa kwa ddereeva Yasin Kawuma gwe baakubira amasai mu mmotoka ya Bobi Wine era Bobi Wine naye yali ajjanjabwa olw'ebisago bye yafuna wabula Bebe Cool ng'agamba nti baamukuba naye agezaako okulwanyisa abaserikale nti era ne mu bimu yali asavuwaza ng'agezaako okulaga ensi nti yakubibwa nnyo.\nNabagereka atongozza Ekisaakaate\nMwewale emikwano emikyamu - Nabagereka\nAmasomero ku kalenda yâ€™ebweru bagategekedde Ekisaakaate\nAmuriat asuubizza ab'e Buny...\nPATRICK Oboi Amuriat, akwatidde FDC bendera mu kuvuganya ku bwa Pulezidenti asisinkanye abakungu mu bwakabaka bwa...


Bukedde Online - Disitulikiti nnya ziggyiddwaako kalantiini w'okutunda ebisolo\nDisitulikiti nnya ziggyiddwaako kalantiini w'okutunda ebisolo\nDISITULIKITI nnya ku 57 ziggyiddwaako kalantiini y’okutambuza ensolo naddala ente oluvannyuma lw’okukakasibwa nti tezikyalimu kirwadde kya Kalusu ekisumbuye amagana mu Uganda okuva mu 2012 mu disitulikiti omusinga abalunzi.\nPatrick Vudriko ng’annyonnyola engeri gye bagenda okukozesa labalatole okukebera obulwadde mu nsolo.\nBino byayogeddwa minisita w'obulimi, obulunzi n'obuvubi, Vincent Balulangaki Ssempijja ng'agamba nti, ebitundu okuli; Maddu ne Kabulassoke mu disitulikiti y'e Gomba, disitulikitu y'e Lyantonde, Lugusuulu mu Ssembabule, ne ggombolola ya Ruyonza disitulikiti y'e Kyegegwa kyokka ng'endala zonna tezikkirizibwa kuggyibwamu bisolo.\n"Abasuubuzi n'abalunzi baddembe okutambuza ebisolo mu bitundu bino kyokka nga balina okugoberera amateeka agalambika entambuza yaabyo mu ggwanga", Ssempijja bw'agamba.\nYannyonnyodde nti, okusalawo kuno kwatuukiddwaako oluvannyuma lw'okunoonyereza okwakoleddwa ekitongole ekivunaanyizibwa ku bulamu bw'ebisolo okuyita mu kitongole ekikola ku kunoonyereza ku bulwadde mu bisolo ekya National Animal Diseases Diagnostic and Epidemiology Centre e Ntebe ne kizuula nti ebisolo mu bitundu bino tebikyalina bulwadde bwa Kalusu.\nDisituliki 57 zeezibadde zassibwako kalantiini era nga Ssempijja agamba nti, bakyagenda mu maaso n'okwekebejja ebisolo mu disitulikiti 53 ezisigaddeyo okulaba oba nga nazo teziriimu bulwadde buno era n'akubiriza abalimisa mu disitulikiti eziggyiddwako kalantiini okuyamba abalunzi okukwataganya embeera n'okukozesa enkola esobola okutangira obulwadde buno okuddamu okuyingira amalundiro gaabwe.\nSsempijja agamba nti, obulwadde buno bukwata n'abantu nga busaasaanyizibwa okuyita mu mazzi g'ennume, amata, ennyama, obusa n'omusulo n'akubiriza abalunzi okusiba enkomera ku faamu zaabwe okwewala buli kisolo okuyingira mu magana gaabwe n'okwawula bisolo erwadde okuva mu nnamu n'okutegeeza omukugu mu bwangu okwewala obulwadde okusaasaana.\nOkukebera ente endwadde Mu kiseera ky'ekimu abalunzi abeegattira mu kibiina kya Uganda Meat production cooperative Union nga bayambibwako ekitongole kya Zoetis okuyita mu nteekateeka ya African Livestock productivity and Health Advancement bazimbye labalatole bbiri ez'omulembe e Nabitanga mu Nakaseke n'e Butanga mu Ssembabule nga bakolaganira wamu ne Makerere yunivasite okukebera ebisolo ebirwadde.\nDr. Joshua Waiswa pulezidenti w'ekibiina kino gamba nti, abalunzi babadde bafiirizibwa ssente ze bassa mu kujjanjabisa ensolo zaabwe olw'okuba abasawo babadde baziwa obujjanjabi nga basinziira ku bubonero bwe bazirabyeko ate nga waliwo obulwadde obubeera n'obubonero obufaanagana.\nAgamba nti, abalunzi bonna n'abaali bammemba baakuyambibwa nga wano waliso abasawo abatendekeddwa mu kitongole okuyamba abalunzi okuggya omusaayi ku bisolo olwo gutwalibwe mu labalatole okwekebejjebwa okukakasa obulwadde bw'ennyini ng'agamba nti kigenda kutwalanga essaawa mbale okubeera ng'omulunzi amaze okutegeezebwa ekituufu ate ku ssente entono.\nDr. Gabriel Varga akulira ekitongole kya Zoetis mu Afrika agamba nti, kino bakikoze okuyambako abalunzi ababadde bafiirizibwa ssente nga bajjanjabisa ebisolo ne batafunamu n'oluusi n'ebisolo byennyini bituuka okufa.\n"Olw'okuba ebisolo ebisinga okulundibwa mu Afrika naddala Uganda bisalibwa kuliibwa nga nnyama, ssinga bikuumibwa nga biramu bulungi kitegeeza nti n'abantu ababirya baakubeera balamu", Dr. Varga bw'agamba.\nDr. Sylvia Baluka pulezidenti w'abasawo b'ebisolo mu ggwanga ekya Uganda Veterinary Association alaze obwennyamivu olwa ssente entono ezissibwa mu kitongole kino z'agamba nti kimu ku biremesa abasawo okukola emirimu gyabwe.\nBasabye gavumenti okwongera ssente mu kitongole ky'abasawo b'ebisolo kuba okujjanjaba ebisolo okutuufu kitangira endwadde nnyingi ezandibadde zisiigibwa mu bantu okuva ku ebisolo nga bulusera, akafuba, kkookolo n'endala.\nAyiiridde muwala we olweje lwa kumutuma ku dduuka n'adda mu muzannyo!


Bukedde Online - Obukodyo bw’okozesa okulwanyisa obuggya mu baana\nProline esuze bulindaala\nUganda esubiddwa eza Afrika\nAbeebikonde bayiiseemu kavvu wa bukadde 60\nEz'amaato bazongeddemu ebirungo\nObukodyo bw’okozesa okulwanyisa obuggya mu baana\nMalokweza ayogedde ebimuwangaazizza emyaka...\nOmubaka Kasibante atereezezza obufumbo\nAbaana nga bazannya.\nABAANA bwe bakula batera okubeera n’emize nga buvunaanyizibwa bwa muzadde okumuluηηamya okugimuggyamu n’asobola okubeera omuntu ow’obuvunaanyizibwa ate nga wa ggonjebwa ng’akuze.\nEgimu ku mize abaana gye bafuma mwe muli obuggya eri mwana munne oba omuntu omulala yenna. Yasin Ssewankabo, kansala w’abaana n’amaka okuva ku CAN’ Africa Foundation e Najjanankumbi yagambye nti obuggya omwana abufuna okuva obuto omuze ne gugenda nga gukula.\nOyinza okulaba omwana nga muto nga tayagala mwana mulala kuliraana maama we oba kukwata ku kintu kye. Abamu bw’oba olina gw’owadde ekintu akimuggyako kubanga ayagala buli kintu kibeere kikye.\nGgwe ng’omuzadde olina okutandika okumuggyamu omuze guno ng’akyali muto. Ssinga tokikola weesanga nga akula nga n’omuze bwe gukula. Bano oluusi b’olaba nga batuusizza obuvune ku bannaabwe oluusi n’okubatta nga bakuze. Okuggya obuggya mu mwana oyinza okukozesa engeri ez’enjawulo omuli;\nEddiini kintu kikulu mu nkuza y’omwana kubanga eyamba omwana okukula ng’alina empisa era nga muntu mulamu. Omwana bw’atandika okutegeera n’okwogera kyangu okumusomesa eddiini n’amanya kyeragira era ne ky’agifunamu.\nOlw’okwagala okufuna empeera ajja kukola eddiini by’eragira okukkakkana ng’atandise okukolagana obulungi ne banne.2. Okuyambagana: Abaana okuva obuto bayigirize okuyambagana mu mirimu gye bakola awaka. Buli omu muwe omukisa okukola ku mirimu gyonna ate omu bw’akaluubirirwa osabe omulala amuyambeko mu mutima omulungi. Omulala tajja kukyawa munne kubanga amuyambyeko. 3. Omuzadde olina okuwa abaana obudde n’omanya endowooza zaabwe ne kikuyamba okubawabula ssinga wabaawo obuzibu. Abaana batera okubeera n’enkaayana bw’otazanguyira kuzigonjoola ziyinza okugenda nga zikula. Mu mbeera eno olina okuwuliriza buli ludda n’obawabula mu mazima n’obwenkanya. 4. Weewale ng’omuzadde okubaako omwana gw’owolereza. mu buli mbeera weewale okugamba nti ono y’asobola okukola ky’oyagala abalala n’obalemesa okubaako kye bakola. Abaana bwe bamanya nti oliko gw’oyagala bayinza okufuna obuggya ne bamuwalana era ne beeyawula. 5. Wabula oluusi oyinza okubaleka ne beetereeza ssinga babaako kye bakaayanira. Wabula olina okubawuliriza n’omanya bwe bamalirizza. Mu mbeera eno oluusi bajja kuyiga engeri gye balina okukwatagana okwewala enkaayana endala eziyinza okuvaako enjawukana. 6. Abaana bayigirize okwerekereza. Balina okumanya nti mu nsi temusobola kufaanagana mwenna oba okufuna buli kintu kyenkanyi. Kale ne bw’atafuna ku luno tomanya olulala ayinza okufuna. Talina kukitwala nti tebamwagaliza kubanga kiyinza okuvaako obuggya eri omulala. 7. Fuba ng’omuzadde bw’oba osobola abaana okubakolera ebintu ebifaanagana nga okubagulira engoye ze zimu, okubatwala ku masomero ge gamu. Okusobola okumalawo enkaayana ng’olumu alaba munne amusingako. 8. Okusiima abaana kintu kikulu ate buli omu so si ku bamu. Kino kiyamba okubazzaamu amaanyi n’obutalaga nti olina omu gw’oyagala oba gwe weekubiirako oludda. Kibongera amaanyi okusobola okukola ebisingawo. 9. Bakubirize okuzannya bonna era obalage nti ky’oyagala. Buli lw’olaba eyeeyawudde mukubirize okubeera ne banne. Kiyamba okukolagana obulungi ne batafuna buggya.\nGhetto King ebbango ayongedde okuliwanika\nNamiiro aleetedde abali mu laavu ekipya\nEbirungo ebinaafuula Ssekukkulu ya 2017 ey’enjawulo\nObutasiiga nju kyakomyawo jjajja\nEngeri gy'oyinza okulabirira omuliro ne gutasajjuka\nAbeebikonde bayiiseemu kavvu wa...\nEz'amaato bazongeddemu ebirungo...\nSheikh Dr. Rashid Semuddu Edduwa...\nSheikh Dr. Rashid Semuddu Edduwa y’okusiibulukuka Allah agyanukulirawo


Baze yezza omwana wange n'amufuula muggya ...\nBaze yantumira omubaka eyantegeeza nga bwe yali ahhambye nti musonyiwe yazadde omwana ebbali era nga yamuzadde mu muwala wange. Bannange katono nfe ennaku.\nNZE Josephine Nanteza mbeera Kanyanda mu disitulikiti y'e Luweero. Twasisinkana ne baze mu 2010 e Kanyandalu ku kyalo gye nzaalwa.\nWe nnamufunira, twali twakaawukana ne taata w'abaana bange eyasooka. Baze yalina ku ssente era yateranga okujja ku kyalo kyaffe ng'alinako abapakasi abamulimira kuba yalina ettaka nga ddene era eno gye twalabaganira n'ankwana ne nzikiriza.\nTwatandika okubeera ffembi mu maka ge ge yali yazimba ku kyalo okwo n'abaana bange be nnali nzadde mu musajja eyasooka. Nnali mukyala mukozi era kino kyawaliriza baze okumpa ekibanja ne ntandika okulima n'okulunda ekyayongera ku nfuna yaffe.\nMu ntandikwa ebintu byali bitambula bulungi era nga tukolera wamu nga tulima n'okulunda.\nBaze yalaba abaana bange banyiikivu mu kulima ebintu bye twaggyangamu ssente, kwe kusalawo okubatwala ku ssomero nga twakamala emyaka ebiri nga tuli mu mukwano.\nWakati mu mukwano gwe twalina, baze yansaba muzaalireyo ku mwana ne nzikiriza. Twagezaako buli kimu naye omwana n'agaana.\nKino saakitwala ng'ekikulu engeri ffembi gye twalina abaana baffe we twesisinkanira.\nTwagenda mu maaso n'obufumbo bwaffe okukkakkana nga tuli mu myaka 10.\nNg'omwana wange omuwala amaze okutuula S4, baze yansaba omwana amutwale e Kampala amuteeke mu kisulo ng'asoma ebyemikono ne nzikkiriza n'amutwala.\nNga wayise ebbanga, omwana yamuggya mu kisulo nga tambuulidde era nabiwulirira mu hhambo.\nBwe namubuuza yantegeeza nga bw'atakyalina ssente za kisulo wabula alina amaka e Kampala gy'agenda okuva ng'agenda okusoma.\nKino saakifaako kuba oli yali yafuuka kitaawe. Wabula oluvannyuma waliwo abaali bava e Kampala ne bandeetera olugambo nga baze bwe baali beeyagala ne muwala wange.\nBino nabiwakanya nga ndabira ddala bano baagala kutwawula ne baze. Wabula nasigala simatidde kwe kusalawo okunoonyereza era nagenda okuwulira nti muwala wange ali lubuto, kwe kubuuza baze oba yali akimanyiiko.\nYanziramu nti kabi ki mwekyo? Natumya omwana ajje ambuulire nnannyini lubuto naye n'agaana okujja.\nNga wayise ebbanga, baze yantumira omubaka eyantegeeza nga baze bwe yali ahhambye nti musonyiwe yazadde omwana ebbali era nga yamuzadde mu muwala wange. Bannange katono nfe ennaku.\nOkuva olwo, baze n'essimu yaziggyako kubanga nnali njagala bye yatuma abinneebuulire.\nWabula nga wayise ebbanga, baze yajja ne ffamire ye ne muwala wange n'omwana gwe yamuzaalamu nga bamuleese okumubatiza.\nAkeetalo kaali ka maanyi awaka wabula nagenda okwetegereza nga muwala wange ava mu mmotoka ng'asitudde omwana we ng'essanyu libula okumutta.\nOlwalaba bino saalinda biddako, nakwatamu byange ne nfuluma amaka kuba bali bandetedde muggya wange gwe nnali sisobola kugumiiikiriza.\nOkumanya omwana wange yanjooga, yansindikiranga obutambi ng'ali ne baze n'omwana waabwe nga bw'agamba nga bwe yafuna omusajja ow'ebirooto bye.\nEkinnuma ye baze okunziggyako byonna bye twakola ffenna n'abikwasa omugole nga sikkirizibwa wadde okuyunjaayo ettooke.


Bukedde Online - Omukazi yandaga obuyaaye ne mmwesonyiwa\nAsabye Abasiraamu mu Wakiso okukkiriza enkyukakyuka...\nNZE Ben Arinaitwe, mbeera Lusaka-Kirombe. Natuuka nga nfuna omuwala nga twagalana bulungi kubanga twali tumalidde ddala ebbanga ng’andaga nti anjagala nnyo naye nga tulwawo okusisinkana mu buntu okubeerako bye tunyumya.\nOmuwala ono twawangaalira ddala naye kubanga twali twakamala emyaka ng’ebiri (2) naye nga nalemwa okutegeera embeera ze entuufu kyokka nga nnali mmuwa buli kimu kye yansabanga awamu n’ebyo bye yabeeranga tansabye era nga nkakasa nti mu ekyo yali tajula.\nOluvannyuma lw’okwagalanira ebbanga nga lya mwaka mulamba n’asalawo okutandika okumuyingizaamu endowooza y’okumuwasa, naye kye yasanyukira era ne kindaga nti tuli bumu mu nsonga z’omukwano.\nOlumu nakeera ku makya ne mukubira essimu nga era bwe twateranga okuwuliziganya naye ku mulundi guno nali njagala kulabagana naye tubeereko bye twogera wabula yakimmalako okusinziira ku bye yanziramu nga byawukanira ddala ne bye nnali nsuubira. Omuwala ono yankaluubiriza nga mukubidde essimu ne bye nnali musaba okusisinkana ne bintama anti buli lwe namukubiranga nga tampa budde ng’ampoleza kimu nti alina by’aba akola.\nBwe nalaba nga biri bityo nasalawo okuddamu okukubira omuwala ono essimu ne mmubuuza oba nga yali alinayo omusajja omulala gw’awa obudde atali nze wabula bino byonna yabyegaana era n’antegeeza nga bw’anjagala ennyo kye sakkiriza bulungin’okutuusa kati kubanga omuntu gw’oyagala tasobola ate kukukola ebyo nze bye yali ankola.\nWaliwo omusajja omu gwe nnali mmanyi era nga nteebereza okuba nti baali baagalana naye bwe nnamumubuuza yaηηamba nti ono baali ba mukwano bukwano era emboozi nga tegenda wala. Nange bwe saabimatira bulungi bye yali aηηambye nasalawo okumwesonyiwa era kati mmulaba bulabi nga mukwano gwange anti nze ssiri ku bayaaye.


Bukedde Online - Eyatunze ku kibanja kyebamusse ne batwala ssente\nAmeefuga g'emyaka 58: Okwongera ku bungi b...\nBy Wasswa B. Ssentongo\nAbatuuze nga basitudde omulambo gwa Kulubya okugussa ku kabangali ya poliisi. Mu katono ye mugenzi.\nEMIRANGA n'okwaziirana bibuutikidde abatuuze ku kyalo Buyaga ekisangibwa mu ggombolola y'e Busukuma mu disitulikiti y'e Wakiso, ssemaka ow'emyaka 52 bw'atunze ekibanja kye obukadde busatu (3,000,000/-) kyokka abadde tannatuuka waka ne bamuteega ne bamutta omulambo ne bagusuula ku ttale.\nAtanansi Kulubya abadde amaze wiiki nnamba ng'anoonyezebwa oluvannyuma lw'abatuuze okumala ennaku eziwera nga tebamulaba.\nENGERI KULUBYA GYE YATTIDDWA\nKigambibwa nti Kulubya olwamuwadde ssente, abaamusse baamuvuddeko mabega era kirowoozebwa nti yabadde abamanyi nga bwe baatuuse mu kifo ekyekusifu ewatali bantu kwe kumukuba akabazzi ku mutwe ne bamutta omulambo gwe ne bagusuula ku ttale nga ne ppikippiki ye kwe yali, nnamba UDP 290D baagireka awo.\nOmulaalo eyabadde alunda ente ku ttale ye yalengedde ppiki wabula ng'alowooza nti nnannyini yo alina w'ali wabula kyamwewuunyisizza okugirabawo okumala ennaku ssatu.\nWabula omulundi ogwokuna bwe yazzemu okugisangawo n'afunamu okwekengera kwe kwetuukirawo nga wano asazeewo okwetuukirawo ng'ekyennaku yasanzeewo mulambo gwa Kulubya kwe kukuba enduulu eyasombodde abatuuze ne bayita poliisi okuva e Kasangati.\nOMULAMBO GWABADDEKO EBISAGO EBYAMAANYI\nOmulambo gwa Kulubya gwabaddeko ebisago ku nkoona (emabega ku mutwe) nga kiraga nti baamuva mabega ne bamutemula era n'embiriizi zaabaddeko ebisago nga kirabika okumutta baakozesa ejjambiya n'embazzi.\nPOLIISI EZUDDE EMBAZI EYAKOZESEDDWA OKUMUTTA\nPoliisi bwe yanoonyerezza, eriko embazzi gye yaguddeko mu kifo we baakoledde ettemu lino ng'eriko omusaayi nga nayo baagikasuka ku ttale.\nAmyuka omwogezi wa poliisi mu Kampala n'emiriraano, Luke Owoyesigyire yategeezezza nti baatandise okunoonyereza ku b'ani abagambibwa okubeera ku kkobaane nga wano yasabye abatuuze abalina kye bamanyi okugenda ku poliisi y'e Kasangati okuyambako mu kunoonyereza era nti omulambo gwa Kulubya gwatwaliddwa mu ggwanika ly'eddwaaliro ekkulu e Mulago ng'okunoonyereza bwe kugenda mu maaso.\nBazadde bange mwebale kunkuza\nAbasajja mubawe ekitiibwa


Eyavuga abatemu ku pikipiki mukwate – Radio Simba – Ennene\nEyavuga abatemu ku pikipiki mukwate\nPoliisi y'e Mukono bakutte omuvuzi wa Boda Boda agambibwa okuba nga ye yavuga abatemu abatta omukyala omu China Yei Su 50, mu Sept - 2017. Rashid Mugaya yakkirizza nti yeyavuga mukwano gwe Fred Kaluga amanyiddwa nga Mulefu Ngatukaya Edward nga ono ali Luzira nga bagenda ku Nile Steel and Plastic Limited Factory n'ekigendererwa eky'okubba ssente bazigabane.\nOno yagiddwa Banda gyabadde yekwese okumala emyezi 1 wamu ne Piki piki egambibwa okuba nga gyebakozesa nayo yakwatiddwa. Ye Fred Kaluga yakwatibwa ku kigobero weboleza emotoka e Banda era nga yasangibwa ne Pistol era mukwekenenya kyazulibwa nti y'emu eyakozesebwa okukuba Yei Su amasasi 4 agamusangibwamu era nga Kaluga yakkiriza nti yeyamukuba amasasi gano. Ono era yagamba nti yenyigira mu bubbi ku Gimitex e Banda nga akozesa Pistol enjigirire.\nKigambibwa nti Pistol gyeyalina nnamba 201862/606 eyabibbwa okuva ku Supervisor wa Saracen ku Royal Van Zaten Limited factory y'ebimuli esangibwa e Namayiba Mukono. Abalala abakwatibwa kuliko; Ogwal, Kataala Naluuda, Omara ne Musinguzi era nga bano nabo basibwa bali Luzira.


SENTE z’okutegeka ebikujjuko by’okukuza olunaku lw’abajulizi e Namugongo Klezia zikyagyekubya mpi.\nBajeti ya bukadde 900 gye balina baakafunako obukadde 527 mu mpeke ne mu bisuubizo. Msgr. Msgr. Mathew Odong ow'essaza ly'e Gulu erikulembeddemu okutegeka emikolo gy'okulamaga omwaka guno asabye abasobola bongere okuwaayo.\nMsgr. Odong ategeezezza Bukedde nti oyo yenna asobola okuwaayo obuyambi bw'ensimbi asobola okubuteeka ku akawunti : 3100059093 mu mannya ga Archdiocese Of Gulu Namugongo Martyrs Day. Akawunti eri mu Centenary Banka ettabi ekkulu ery'e Gulu.\nEkiseera kino ng'Abalamazi beeyongera okutuuka e Namugongo, eby'okwerinda byongedde okunywezebwa nga poliisi n'amagye beegattiddwako eggye erikuuma pulezidenti erya Special Forces Comand (SFC).\nMmotoka ennondemu zeezikkirizibwa okutuuka ku kiggwa ky'Abajulizi ku ludda olw'Abakatoliki. Abatabuza ebigere babalagidde okubeera nga batambulira ku ludda lw'oluguudo okutali klezia.\nAtuuse ng'ayagala okuyingira ku kiggwa asala ekkubo ne bamwaza ne balyoka bamukkiriza okuyingira.\nABAAFIIRIDDE MU KABENJE BAGENDA KUBASABIRA LUMU:\nFr. Vincent Lubega ategeezezza nti ekiseera kino buli lwe basoma mmisa, bateekamu emyoyo gy'abantu abo abaafiiridde mu kabenje e Magamaga ttakisi UBD 860W bwe yabatomedde nga balamaga okugenda e Namugongo.\nKlezia ekola enteekateeka okulaba nga wabeerawo okusabira abagenzi omulundi gumu n'oluvannyuma balabe bwe bakwatagana ne gavumenti okuzza e mirambo e Kenya.\nMeeya wa Kira Julius Mutebi atuuse e Namugongo n'ategeeza nti nga gavumenti y'ekitundu bakoze ku kya kulongoosa nguudo Abalamazi kwe balina okutambulira batuuke mirembe.\nOludda lw'ekkanisa ya Uganda emirimu gy'okuyoyoota ekifo gigenda mu maaso, Abakritaayo n'abantu babulijjo beenyigidde mu kusaawa, okwera n'olongoosa ekifo kyonna we bagenda okusabira.


Munnakatemba Mariachi n'omuyimbi Nantume baganiddwa okuyinginga America - Watchdog Uganda\nMunnakatemba Mariachi n’omuyimbi Nantume baganiddwa okuyinginga America\nin Luganda, National, News, Showbiz\nMUNNAKATEMBA Charles Kasozi amanyiddwanga Mariachi saako n’omuyimbi Maureen Nantume ensi yabaddugalidde bwe baabadde baakatuuka mu Ggwanga lya America ne balagirwa okudda mu Uganda oluvanyuma lw’okubuuzibwa ebiwandiiko ebibakkiriza okukolera emirimu mu America nga tebabirina.\nBano okutuuka ku kino baabadde bayitiddwa omuyimbi Sarah Zawedde nga kati abeera mu America eyabadde ategese ekivvulu mu kibuga Boston ku Sunde nga 29.\nKigambibwa nti bano baabadde balina okweyanjula nga abagenyi abagenda okukyalira ab,enganda zaabwe mu America saako n’okwetaba ku kamu ku bubaga bwa mazaalibwa, nga bwe bogera bwe batyo teri yabadde ayinza kubabuuza biwandiiko bibakkiriza kukola kyokka tebaasobodde kumatiza bakulu ku kisaawe kya Logan Airport abakola ku bantu abayingira n’abafuluma bonna ne babalagira okudda eka.\nBawereddwa obutetantala kudda mu Ggwanga lya America okumala emyaka 10 olw’okubulwa ebiwandiiko ebibawa olukusa okubaako ne kye bakolera mu America.\nKyategerekese nti omuyimbi Sarah Zawedde yeyabadde ategese ekivvulu kino nga akozesezza Charles Bukenya amanyiddwanga Muvawala okunoonya abanasanyusa abantu, kyokka Mariachi ne Nantume bwe baaganiddwa nasalawo okunoonya Desire Luzinda ne Eddy Kenzo bayimbire abantu.\nAmateeka mu Ggwanga lya America makakkali nnyo ku bantu abagendayo okukola emirimu, era abakola ku byokuyingiza abantu n’okufuluma batunula ne riiso jjogi okulaba nga buli mugwiira alina ebiwandiiko ebimukkiriza okukolerayo.\nKasirye Ggwanga ayongedde okutaama ku basanyawo ebibira e Mityana, ababadde balimiramu abagobyeyo


Bukedde Online - Wuuno omusika w'ekika ky’engeye omuggya Sheba Kakande Kibirige\nWuuno omusika w'ekika ky’engeye omuggya Sheba Kakande Kibirige\nEyatoloka mu kalantiini adduse ku poliisi...\nAdded 10th April 2020\nomukulu w’ekika ky’engeye omuggya Sheba Kakande Kibirige\nWUUNO omukulu w’ekika ky’engeye omuggya Sheba Kakande Kibirige 32 eyalondeddwa okudda mu bigere bya Hajj Minge Kibirige ng’omukulu w’ekika ky’engeye ow’ennono ow’omunana ng’obuvunanyizibwa aweze okubukwasa emikono ebbiri.\nOno mutabani wa Rashid Kakande Kibirige ng’ono mutabani w’Omugenzi Hajj Minge Kibirige Kasujja eyaziikiddwa ku Lwokusatu April 8, 2020 ne Rehema Nantale muwala w’eyali omubaka wa gavumenti e Mpigi,Hajj Swaibu Lubega Wagwa.\nRashid Kakande akola mu byansimbi (accounting officer) eyo mu Amerika ate nnyina Nantale naye musawo mu Amerika eyo nga bano bamuzaalira Makerere.\nOkusoma kwe yakutandikira Najjeera Progressive okuva P1-P7, Kinaawa High School Mugongo S1-S4 oluvanyuma neyegatta ku Gombe SS gyeyamalira Haaya. Yegatta ku Makerere University Business School (MUBS) gyeyafuna diguli mu by’ensimbi (BBA-Finance).\nSheba Kakande kati Kasujja(omukulu w’ekika ky’engeye) omuggya,yatandikawo kkampuni eyitibwa Macail Holdings Ltd esangibwa e Mengo ng’eno ekola mu by’ettaka n’okukulakulanya ebitundu.\nSheba Kakande Kibirige abadde avunanyizibwa ku by’amawulire mu kika ky’engeye mu bukulembeze bwa jjajjawe omugenzi Hajj Minge.\n“Obukulembeze bwa Jjajja nga bwetegereza bulungi naddala gyekiri nti nze mbadde ow’amawulire mu kika era bangi ku bazzukkulu mu kika nkolaganye nabwo n’olwekyo ndi mwetegefu okutambuza obuvunanyizibwa buno obuggya obwampereddwa,” Kakande Kasujja bwanyumya.\nAgamba nti jjajja we (Kasujja ow’omusanvu) amuyigiddeko ebintu nkumu okuli obukakkamu,okugatta abantu abantu,okubeera omugumikkiriza n’okukwata empola buli nsonga byeyayogeddeko nti bikulu mu bukulembeze.\nMu nnono ya Buganda,omukulu w’ekika bwasereera,abakulu abasigaddewo balangirirawo amuddira mu bigere kubanga obukulu bw’ekika tebusulira awo. Ne ku mulundi guno bwekyabadde- Hajj Minge Kibirige eyafa ekkiro kya Mmande, ku lwokubiri ekiraamo kye kyasomebwa nga yalaamira Sheba Kakande Kibirige amuddire mu bigere era mu budde obwo abaeera afuuse omukulu w’ekika alinze okukolebwako emikolo.\nMu kwogerako ne Bukedde oluvanyuma lw’okusalawo kwa Jjaajawe okuteekebwa mu lwattu, yatubulidde byayagala bazzukkulu kati, benyigiremu.\n“Essira ngenda kusooka kulisa ku kwegatta kwaffe nga ab’engeye.\nKino tuli bakukikola ku lw’ennono zaffe ng’abawamu ate mu kutumbula ebyenfuna kuba tulina ekibiina ky’obwegassi ekiyitibwa Ngeye Kwagala Association okutumbula enyingiza mu kika kyaffe,”Kakande Kasujja bweyategezezza.\nYayongeddeko n’ajjukiza abazzukkulu nti okukwatira awamu okuyitimusa ekika kino,buvunanyizibwa bwa buli omu era tebasanye kulekera mirimu bantu balubatu.\n“Obukulembeze bw’ebika si sitaani era tebuliiko myaka era ng’ekikulu kyendaba mu kino kwe kuteekateeka omwana oba omuntu okubeera kyoyagala abeere.\nEno y’empagi kwendaba nga kwetulina okutambulira singa tunakulakulanya ebika byaffe mu Buganda,” Kasujja bwateesa.\nKakande Kasujja nga mwogezi ow’empolampola yamaliriza ng’akunga abavubuka mu kika kye okwongera okwetanira emirimu gyaakyo ate abo ababadde bakyali abanyivu okuviira ddala mu misango gy’obukulembeze bw’ekika kino,okunyigulukuka kubanga Kabaka talabwa mu kamwa,ensonga y’obukulembeze bw’ekika ky’engeye yagisalawo dda nga basanye okwegattira awamu okutwala ekika kino ku ntikko gyayagala kibeere.\nKabaka ayagalizza Abasiraamu Idd el fitri\nKabaka asaze omusango gw’ekika ky’Engeye\nOmugagga Bryan White ayongedde ebbugumu mu mipiira gy'ebika\nBakulu bange balinnyiridde ekiraamo kya kitaffe


Buli kyewetaga okumanya ku buweke bw`okujjamu olubuto | safe2choose\nOkujjamu olubuto n`obuweke  abantu abamu bakiyita okwejjamu olubuto nga gwe omuntu. \nBwonokozesa obuweke ojja kuvamu omusayi, wamu nokulumwa mu lubuto era obubonero bufanaganira ddala n`omukyaala ali munsonga.\nObuweke buno mulimu Mifepristone ne Misoprostol oba Misoprostol yeka.\n– mifepristone ddagala eriziyiza ekirungo kya progesterone, ekirungo ekiretera olubuto/omwana okuberawo mu lubuto. \n– Mifepristone eyengeza/okugonza omumwa gwa nabaana era kino kiyamba nyo ku nkola ya misoprostol. \n– Mifepristone yeeka tasobola kujjamu lubuto era misoprostol yetagisa. \n– Mifepristone akozesebwa kujjamu lubuto, oyinza okusanga obuzibu okumufuna okuzinzira ku mateeka agafuga ekitundu kyolimu. \n– Misoprostol ddagala eriretera nabaana okufuna ebisa, kino nekiyamba olubuto/omwana okufuluma wamu n`omusayi, nobulumi bwomundira.\n– Okujjamu olubuto n`obuweke kusobola okukolebwa ne misoprostol yeeka, awatali mifepristone, naye kyanguwa singa okozesa byombi.\n– Misoprostol ayina emigaso emirala nga ojjeko guno, (Okuleta ebisa nga omukyala azala, okuziyiza okuvamu omusaayi omunji nga omukyala amaze okuzala, okujjanjaba alusa,..). n`olwokye, ye afunika nyo. \nMifepristone ne Misoprostol ddagala eryayisibwa ekitongole ky`ebyobulamu byensi yona nga eddagala elilina okubelawo eri buli muntu singa abera alyetaze. \nokumanya engeri jjoyinza okujjamu olubuto nga okuzesa Misoprostol ne Mifepristone nnyiga wano. Singa okozesa misoprostrol yeeka nnyiga wano.\nOkubela obulungi nga okozesa obuweke nebyokwewala\nokujjamu olubuto n`obuweke tekirina buzibu bwona eri bakyala abasinga. Waliyo esonga ezekiswo eziyinza okukuziyiza okukozesa obuweke okujjamu olubuto \n– singa obela okozesa empeke za steroids okumala ebanga eddene (Prednisolone Oba Dexamethasone). Naye osobola okujjamu olubuto nga okozesa misoprostol yeka.\nByona mifepristone ne Misoprostol tebirina kukozesebwa singa :\n– Obela okozesa eddagala eriziyiza omusayi okwekwata nga Warfarin, Heparin.\n– olina obulwadde obuleta okuvamu omusaayi ekisukiridde nga Porphyria.\n– singa obela olina obulwadde bwolukonvuba ku kitundu ekifulumya ekirungo kya cortisol (Adrenal).\n– singa oba olina alajje ku misoprostol, Mifeprestone, prostaglandins. engeri yoka jjoyinza okumanya nti olina alajje ku ddagala lino, nga osoze kulikozesa.\n– Singa olubuto lubera wabweru wa nabaana, telujja kuvamu, era laba omusawo.\nbwoba olina akaweta, olina okwegendereza, kubanga akaweta/IUD kayongeza emiksa jjokufuna olubuto oluli wabwe wa nabaana. Obulumi bwomundira bubera bungi. Owebwa amagezi okusooka okujjamu akaweta nga tonaba kukozesa buweke bw`okujjamu olubuto. \nBwoba tewekakasa oba obuweke tebukutuuseko kabenje, kwatagana naffe tosobola okukuyamba okumanya ekitufu\njjukira nti safe2choose eri bukugu kuyamba bakyala abanakozesa obuweke paka wiiki 13 ezolubuto Era olubuto lwo bwelubera nga lusuuka wiiki ezo, tujja kukusindika era ekitongole ekinasobola okukuyamba. \nEbyokwetegekela nga okozeseza obuweke okujjamu olubuto\nbw`omaliriza okukozesa obuweke, ojjakufuna obubonero obufaanana nobw`omukyala agenze munsonga, oba avaamu olubuto. Mifeprestone tatera kuleta bubonero. Obubonero bujja nga okozesezza misoprostol.\nObubonero kuliko; obulumi mundira, omusaayi okukulukuta, mu sawa 48 nga omalariza okukozesa misoprostol. Naye osobola okufuna omusaayi okukulukuta okumala enaku oba wiiki. \nmisoprostol asobola emitawana nga okuleta omusujja, obutiti, okudukana, okusesema, omutwe oguluma, naye bwotafuna buno bubonero, tewaba buzibu. Naye bino bino bijja kuwona mu sawa 48. \nkwatagana naffe omanye obubonero obubi\nOkumanya nti obuweke bukoze\nBw`ogoberera, ebilagiro ,era n`ofuna omusaayi okukulukuta iniokutuuka oba okusuka ku musaayi gwofuna munsonga , manya nti olubuto luvuddemu. Obubonero bw`olubuto (Amabere okukuluma, okusesema, obukowo, ememe okusindukirira, ) bulina okugwawo mu naku nga 5 nga omaliriza okukozesa obuweke. era kino kiraga nti obuweke bukoze. \nWadde tekyetagisa Singa obera oyagala okweyongera okukakasa. Oyinza okukebeza bino wa manga.\nOmusuro/hCG: Eno osobola okujikolera awaka, nyangu nnyo, era osanide olindeko paka wiiki 4 nga omaliriza okukozesa obuweke era erina kuba negative.\nOkukebeza Omusaayi: Eno ekolebwa musawo mu ddwaliro era erina kubera negative nga wayisewo wiiki 4.\nKattivi: Eno ekolebwa mu ddwaliro, okumanya olubuto, oba ebisigalira byolubuto mu nabaana .nokumanya ebanga ly`olubuto. Era bwokola kattivi nga wiiiki 2 tezinayitawo, oyinza obutafuna kituufu.\nsinga wayitawo esawa ezisuka 48, nga omaliriza okukozesa misoprostol era nga tofulumiza musaayi oba nga ofulumiza omusayi mutono okusinzira ku gwofulumya nga oli munsonga, omanya nti olubuto teluvuddemu. \nEra ebisera ebisinga kisoboka okuddamu okukozesa obuweke. kwatagana naffe tusobole okukuyamba.\nOkufuna obujanjabi nga okozeseza obuweke\nsinga obubonero bwo bubelanga obwabulijjo, tewetaga ku genda mu ddwaliro. Tewegata ku kebeza lubuto oba kukola kattivi oba okukolokotebwa, okwozebwa mu lubuto.\nOkugenda munsonga nga omaze okujjamu olubuto\nbw`oba obamaze okujjamu olubuto, osobola okuddamu okugenda munsonga nga omukyala owabulijo, era oyinza okufulumya ejji mu naku 10. era nofuna olubuto singa wegata nga tokozeseza kapiira. \nBwoba toyagala kufuna lubuto lulala, kozesa enkola zakizaala ggumba. osobola okusanga obubaka obusingako wano ku FindMyMethod.org\nosobola okugenda mu nsonga mu sabiiti 4-6 nga omaliriza okukozesa obuweke. \nbya safe2choose n`abakugu abagiyambako okuva ku carafem ,okusinzira ku 2020 ne okuwabulwa kwa NAF (ekitongole ky`ensimbi z`okujjamu olubuto)\nNational Abortion Federation kitongole kyabawa obuyambi obujjamu olubuto mu North America\nCarafem okuwa ebikwata kukujamu olubuto nokutangila okuzaala nokubalilila abaana\n[10 WHO. Essential Medicines List Application Mifepristone–Misoprostol for Medical Abortion. Retrieved from: https://www.who.int/selection_medicines/committees/expert/22/applications/s22.1_mifepristone-misoprostol.pdf?ua=1\nOkujjamu olubuto nga okozesa mifepristone ne misoprotol\nOkujjamu olubuto nga okozesa misoprotol yekka\nEbika byobuweke obujjamu olubuto\nFuna obuweke obujjamu olubuto\nEbisinga okubuzobwa-Okujjamu olubuto nobuweke\nEmbaliso yolubuto Okujjamu olubuto mu ddwalilo Okubudabuda


Bukedde Online - Omusajja yansuulawo ng'omwana agongobadde\nNze Scovia Twetise 28, mbeera Bulamu-Gazaya, Texas. Mu 2005, nalina emyaka 15 omusajja yantuukirira n’ahhamba nti anjagala.\nABASAJJA abasinga ekigambo nkwagala kibanguyira okwogera naye okukiteeka mu nkola bakaluubirirwa. Kino kivuddeko abakazi abamu okweyombekera ne beesonyiwa ebyomukwano.\nNze Scovia Twetise 28, mbeera Bulamu-Gazaya, Texas. Mu 2005, nalina emyaka 15 omusajja yantuukirira n'ahhamba nti anjagala.\nNasooka ne hhaana okumwagala kyokka yakola buli kimu okusendasenda omutima omwali n'okungulira obulabo, okumpa ssente n'ebirala. Nakkiriza oluvannyuma lw'akabanga ne tutta ekyama ng'omukwano weeguli ng'era ndaba y'asaanidde.\nMu 2006, nafuna olubuto era bwe nakimugamba yalaga nti akisanyukidde. Waayita mbale ne ndaba ng'akyusizza empisa ng'anvuma, ankuba n'ebirala.\nEddagala nalinyweranga mu ddwaaliro e Nagulu kyokka abasawo ne bakantema nti olubuto lwange lufunda ne bah− haana okusitula ebizitowa. Olubuto lwampisa bubi nnyo ekyavaako okuzaalira ku myezi musanvu.\nOmwana namuzaala talina kizibu kyonna ng'era taata we alaga amwagala nnyo wabula bwe yaweza omwaka gumu n'ekitundu yagongobala taata we omusango n'aguteeka ku nze. Yantwala ewa ssezaala wange ng'era obuyambi tabumpa. Tekyamumalira mu 2008 yadduka n'agenda e Sudan nga tambuulidde.\nSsezaala wange olwakitegera n'angoba olwo obulamu ne butandika okunkaluubirira. Naguma n'omwana wange nga nsula buli we nsanze. Mu 2014, nafuna omusajja omulala ne mmubuulira ebizibu byange n'akkiriza okunjagala n'omwana wange.\nOmusajja namuzaalira abaana babiri nga bo tebaliiko bulemu wabula ennyingiza ye ntono era mu kiseera kino baatugoba mu nju nga n'ekyokulya kizibu okufuna.\nAmagezi ge mpa abawala abakyasoma bwe butawuliriza basajja babalimbalimba nti babagala baba tebakitegeeza.\nNsaba abazirakisa okunnyamba omwana wange ajjanjabwe kubanga abasawo e Mulago bah− hamba nti asobola okuwona naye sirina ssente. Ennamba yange eri 0705322728.\nEyafera eyali Town Clerk wa Kampala Poliisi emukutte\nOmufere ow'erinnya ajojobya Bannakampala kyaddaaki bamukutte\nMeddie atidde Black okumulumiriza n''adduka mu kkooti


Bukedde Online - Sipiika alagidde Katuntu okuyimiriza ku mirimu gy’akakiiko\nAbatuuze katono batte be balumiriza okwekobaana...\nSIPIIKA wa Palamenti Rebecca Kadaga alagidde akakiiko ka COSASE akakubirizibwa Katuntu akabuuliriza ku mivuyo egyetobeka mu kuggala bbanka z’ebyobusuubuzi obutaddamu kusisinkana bantu balala okutuuka ng’ekibiina kya FDC kimaze okutuuka ku nzikiriziganya n’akulira oludda oluvuganya mu Palamenti.\nKino we kijjidde nga wakyaliwo akaleega bikya ku ky’okwongezaayo ekisanja ky’akakiiko akakubirizibwa Abdu Katuntu (Bugweri) n’amyukibwa Annet Anita Among (mukazi/Bukedea) ekyaweddeko nga January 13, 2019.\nKadaga yalagira dda akakiiko ka COSASE kongerweyo ekiseera okutuuka nga February 20, 2019 lwe basuubira okuba nga bamalirizza okukola lipooti.\nKyokka kino ab’oludda oluvuganya bakiwakanya nga bagamba nti akakiiko kalina okufuna abakulembeze abapya abaalondebwa okuli; Mubarak Munyagwa (Kawempe South) nga ssentebe ng’amyukibwa Moses Kasibante (Lubaga North).\nKu Lwokubiri Kadaga yeesozze akafubo n’akulira oludda oluvuganya mu Palamenti, Betty Aol Ocan ne bakkiriziganya ku okwongezaayo ekiseera ky’akakiiko okutuuka nga February 15, 2019.\nKyokka enzikiriziganya eyatuukiddwaako abakulembeze ba FDC baziwakanya nga bagamba nti Ocan yakoze nsobi okwekkiririranya.\nOmumyuka wa Ssaabawandiisi wa FDC, Horold Kaijja yagambye nti bagenda kutuula ku Mmande ya wiiki ejja ng’ekibiina basalewo ekiddako.\nBasuubira Ocan okusooka okubalambululira byonna ebyali mu nteeseganya ne Sipiika.\nKadaga eggulo bwe yabadde ayogera ne bannamawulire yagambye nti olw’okuba Ocan tannaba kukkaanya na kibiina kya FDC, yawabudde akakiiko ka COSASE okusooka okulindako okusisinkana abantu abalala mu kubuuliriza kwe baliko.\nMoses Kasibante (Lubaga North) yategeezezza nti akulira oludda oluvuganya Gavumenti akafubo ke yabaddemu ebyakavuddemu ateekwa kusooka kubyanjulira kibiina kye ekya FDC ekyamusindika mu palamenti wabula ate Sipiika yateekwa okubimwogerera mu palamenti.\nKasibante yagambye nti tewali kakiiko kateekwa kutuula kukola mulimu gwonna nga kakubirizibwa abakulembeze abakadde n’akikkaatirizza nti si waakuddamu kulinnya mu kakiiko nga kakyakubirizibwa Katuntu nga ssentebe n’omumyuka we Among.\nKu Lwokusatu, ababaka baabadde basuubira Sipiika okwanjulira palamenti ebyavudde mu kafubo ke yabaddemu n’akulira oludda oluvuganya Gavumenti kyokka teyabyanjudde mu butongole.\nFlorence Namayanja (Bukoto East) yategeezezza nti balindiridde kiva mu Sipiika bategeere obukiiko bwe buyimiridde.


Bukedde Online - Omusajja talina 'waaka'\nSsenga nnina omusajja talina 'waaka' ate alina sitayiro emu yokka. Nkole ntya kubanga ntya okuswala ewaffe nga nfunye omusajja omulala. Omusajja ono namwanjula era tuli mu nteekateeka za mbaga naye ndaba talina gy’antwala n’embeera eno. Omusajja baamundabira naye talina waaka.\nOmusajja atalina waaka mpulira nti y’oyo atasobola kukumatiza ng’amalamu mangu akagoba. Bwe kiba bwekityo, kati nga bw’oyingidde obufumbo olina okulaba ng’ensonga eno ne ssenga wo mugibeeramu. Sigaanyi baamukulabira naye okumulekawo kiyinza obutalabika bulungi.\nEkigambo kya sitayiro emu abasajja abasinga gye batambuliramu. Sitayiro eno ya butonde naye tekigaana kukyusaamu. Abasajja abamu balowooza nti singa okyusa sitayiro obeera mugwenyufu, naye nga kino si bwe kiri. Abafumbo balina okulaba ng’okwegatta kubasanyusa era mu kubasanyusa, balina okuyiiya. Ono mwamiwo lwaki toyogera naye bulungi ku nsonga ya sitayiro.\nN’ekirala oba takumazisa, lwaki tomubuulira? Kubanga okwegatta kwetaaga empuliziganya wakati wammwe. Ate abasajja abasinga kye batamanyi nti ennaku zino abakyala bakimanyi nti nabo balina okufuna essanyu mu kwegatta. Kale buli musajja oba omukyala alina obuvunaanyizibwa okusanyusa munne. Olina okufuna engeri gy’oyogera naye aleme kuwulira bubi.\nAte era mugambe nti bw’amalamu amangu akagoba kikuyisa bubi, ayige okukulindako. Kino kikole ng’olaba nti munno ali mu mbeera nnungi. Ate tobyogera nga mugenda kwegatta kubanga amaanyi gagenda kubulira ddala. Omusajja sigaanyi baamukulabira naye tolina kya kukola kubanga kati okwanjula kwaggwa, olina kufuna ngeri gy’oyogera naaye bulungi n’akyusamu.


Bukedde Online - Museveni ayise bannaddiini bateese ku butakkaanya bwe balina naye\nAba Case Hospital baddiza abooluganda lwa...\nKitatta kkooti y'amagye emusindise Luzira...\nPULEZIDENTI Museveni ayise bannaddiini abasisinkane basobole okwogera ku butakkaanya bwe balina naye busobole okubugonjoola.\nBino byayatuddwa Ssaabalabirizi w’ekkanisa ya Uganda, Stanley Ntagali bwe yabadde ayogera eri bannamawulire ku Media Centre ku nteekateeka z’okukuza olunaku lwa Ssaabalabirizi Janan Luwum olw’okubeerawo ku Lwokutaano nga February 16, 2018.\nYabuuziddwa ky’ayogera ku kaleegabikya akaliwo mu kiseera kino wakati wa bannaddiini ne pulezidenti nga bwe kyalabikira mu kutongoza okuzimba ekkanisa ku ssomero lya Kyebambe Girls ku Lwomukaaga.\nSsaabalabirizi yagambye nti Pulezidenti yabayise nga bannaddiini bamusisinkane basobole okwogera ku butakkaanya bwe balina nga bwe kyeyoleka ku Lwomukaaga. Kyokka teyayogedde lunaku lwennyini lwe baabayitiddeko.\nYagambye nti mu mbeera yonna nga bannaddiini, bajja kusigala nga baluhhamya eggwanga ku bintu ebiba bigenda mu maaso nga Katonda bw’anaaba abaluhhamizza.\nYategeezezza nti obuvumu obwayolesebwa Ssaabalabirizi Luwum bw’abawa amaanyi ng’abaamuddira mu bigere kuba wadde yafiirwa obulamu naye bakyamujjukira ng’omuzira.\nFr. Simon Peter Lokodo, minisita avunaanyizibwa ku mpisa n’obuntubulamu yategeezezza nti enkolagana eriwo wakati wa bannaddiini ne Gavumenti yeeyagaza era y’ensonga lwaki Pulezidenti azze asisinkana bannaddiini bulijjo ne boogera ku nsonga yonna omuli n’okumuwabula.\nYategeezezza nti obutakkaanya obuliwo abantu be babulinako endowooza, kyokka ye talabawo butakkaanya buliwo bwetaagisa bantu kweraliikirira.\nPulezidenti okuyita bannaddiini kiddiridde omulabirizi Reuben Kisembo ow’obulabirizi bw’e Rwenzori okutegeeza Pulezidenti nga bw’asaanye okuwummula mu mirembe. Byabaddewo ku Lwamukaaga e Kyebambe Girls e Fortportal.\nKisembo yategeezezza nti; “ku lw’obulungi bw’eggwanga n’obubwo ng’omuntu osaanidde owummule.” Pulezidenti Museveni mu kwanukula yategeezezza nti bannaddiini basussizza okumusoomooza naddala ye ng’omuntu.\nYasabye bannaddiini nti bwe babeera balina ensonga basaanye okumusisinkana bagyogereko ng’abantu abakulu kuba tekisaanidde kuwaanyisiganya bigambo mu lujjudde.\nEmikolo gy’okujjukira emyaka 41 bukya Ssaabalabirizi Janan Luwum attibwa nga February 16, 1977 gigenda kukuzibwa ku kyalo Mucwini ekisangibwa mu disitulikiti ye Kitgum ku Lwokutaano lwa wiiki eno.\nLokodo yasabye amasomero gonna obutasomesa ku Lwokutaano kuba lunaku lukulu.\nYagambye nti omwaka oguwedde waliwo amasomero agaasomesa, kyokka olw’okuba ye yali entandikwa tebaakifaako nnyo. Ku mulundi guno tasuubira ssomero oba ofiisi ya Gavumenti yonna kukola.\nYakubirizza abantu okujjumbira okugenda ku mikolo kuba lunaku lwa ggwanga lyonna.\nOlwa October 29 kati lwa kuwummula - Museveni


Bukedde Online - â€˜Tombuulira mukazi ataakyalira nsikoâ€™\nOwa Kampala yunivasite awonye okugwa mu masiga\nOwa New Vision omutwalo agabye gwa mmotoka\nNaye bwe mba sikwetaaga, sitawaana naawe nkuleka ne nkwesonyiwa ne nnoonya ssenga gwe yabuulirira obulungi.\nOKUVA edda ngâ€™omwana omuwala bwâ€™asuumuukamu, bassenga be baateranga okumutuuza ne bamubuulirira ku nsonga zâ€™amaka, ezâ€™omu kisenge nâ€™ebimu ku bintu ebisany\nOKUVA edda ngâ€™omwana omuwala bwâ€™asuumuukamu, bassenga be baateranga okumutuuza ne bamubuulirira ku nsonga zâ€™amaka, ezâ€™omu kisenge nâ€™ebimu ku bintu ebisanyusa omusajja era nga muno mwe mwali nâ€™okukyalira ensiko.\nWabula ennaku zino, bassenga beesuuliddeyo gwa naggamba ku nsonga zino ezimu ne ziviirako nâ€™abaana baabwe abamu okufiirwa obufumbo.\nBukedde yatuukiridde abasajja abenjawulo nâ€™ababuuza kye boogera ku bakyala abaakyalira ensiko, oba ddala bakyakitwala ngâ€™ensonga era ne boogera bwe bati:\nBagamba nti ensowera ekwagala yâ€™ekugwa ku bbwa, n'olwekyo, nnyabo bwe nkugamba nti kino kye njagala mba sikoze nsobi kuba mba nkwagala era bw'olaba sifuddeeyo, olwo mba nnoonya eyatyaba enku n'alwayo.\nSperito Kitezi: Sifaayo oba kikuyisa bubi naye nkwatulira n'osala amagezi. Naye bwe mba sikwagala nnyo nkwesalako mpola ne nnoonyaayo eyakula ne ssenga we era n'amulaga ebisanyusa omusajja.\nFred Musoke :\nSisobola kubeera na muntu ataakyalira nsiko. Muyambako ne mmutwala ewa ssenga gwe nneesiga n'amukolako emikolo olwo nange ne nfuna ku ssanyu. Wabula kye ntya kiri nti oyinza okumala okumutuusa ku kirungi bwe kityo, ate n'akulekawo n'agenda asanyusa abalala.\nNnoonya eddagala erya buli kika ne mmwekolerako nze kennyini okutuusa lw'afuna ekigero kye njagala. Sisobola kugumiikiriza butafuna ssanyu lya kika ekyo.\nEbintu by'omu kisenge biba bisaanamu amazima. Siyinza kugumira kinnuma ng'ekyo era kye nkola mmwatulira ate ne mmuyambako okulaba ng'akivvuunuka. Omukwano gwonna gunyuma buli omu abuulira munne amazima.\nSeetaagira ddala mukazi ataakyalira nsiko era siyinza butakubuulira nga nkwagala kuba kye kimu ku bintu ebisanyusa omutima gwange ku mukazi n'olwekyo bwâ€™otaba nakyo mba mpulira bubi.\nEssanyu ly'abasajja abasinga mu ngeri y'okutandika okuteekateeka munno, n'okulyalira ensiko ebaamu nnyo, n'olwekyo bw'omusanga nga teri kantu obula okufa era n'amaanyi gayinza okukubula. Naye kye nkola mmubuulira nga Ssenga bwe yamutimawa era ne tusalira wamu amagezi asobole okutereeza ensonga eyo.\nSitawaana n'oyo. Mmuleka nga ssengaawe bwe yamukotoggera ne nnoonya eyagenda mu kibira kuba omuntu ow'ekika ekyo oyinza okumwatulira ate n'alufuula lutalo ng'osanga ye tabyetaaga.


Bukedde Online - Owa takisi abuliddwa eza loogi omukwano n'agusindira mu bbaala\nGen. Mugisha Muntu avuddemu omwasi: 'Nnnyi...\nDDEREEVA wa takisi bamukutte asinda omukwano ne muganzi we mu bbaala n’ategeeza nga bw’atabadde na ssente za loogi.\nOwa takisi Daaki ne muganzi we be baakutte.\nAlex Daaki omutuuze w’omu Kibe zooni ng’avuga takisi ku luguudo lw’e Salaama ne Cissy Nalwadda 20, ng’alina ebbaala mu Kaleerwe beebaakwatiddwa poliisi y’oku Kaleerwe mu kiro ekyakeesezza ku Lwomukaaga.\nBaasangiddwa lubona nga basindira omukwano mu bbaala. Okukwatibwa baalabiddwa omu ku kasitoma eyabadde asigadde mu bbaala ng’era ye yabalonkomye poliisi n’ebakwata.\nNalwadda yategeezezza nti kituufu baabasanze basinda omukwano naye kyabadde kya lumu ng’era Daaki muganzi we bamaze naye emyezi munaana.\nYagasseeko nti mu bbaala abadde tasulamu ng’asula wa muganda we wabula ku luno muganzi we olwazze ng’ate talinaamu za loogi ne basalawo okwesanyusiza mu bbaala.\nYagambye nti alina abaana babiri nga yabazaala mu Isaac Bugira makanika mu kibuga ng’ono baayawukana naye kati mwaka mulamba.\n“Bannange baafande ebintu by’omukwano mubimanyi ate ekirala ebbaala yange lwa kuba ensobi gye twakoze kukoleramu bikyamu nsaba munsonyiwe sigenda kuddamu tujja kufunanga loogi,” Nalwadda bwe yategeezezza.\nDaaki agamba nti talina mukazi nga Nalwadda ye muganzi we ng’era bulijjo babadde bagenda mu loogi oba n’amutwala ewuwe naye ku luno sitaani yabakemye ne basindira omukwano mu bbaala ng’ekizibu kyavudde ku butaba na ssente.\n“Afande naawe oli musajja okimanyi bulungi nti omukwano ebiseera ebimu waliwo we gutuuka nga tokyasobola kugufuga naye nsaba kisonyiwo sigenda kuddamu kikolera mu bbaala,” Daaki bwe yategeezezza.\nJulius Mutyaba omu ku batuuze yategeezezza nti ekitundu kyabwe kirimu obuseegu bungi ng’abantu abamu bamanyi n’okusindira omukwano ku bifuji by’amayumba ekivuddeko abaana okwonooneka.\nYasabye abakulembeze okusitukiramu okulwanyisa ebikolwa by’obuseegu kuba abasinga babikola batamidde.\nDaaki ne Nalwadda bagguddwaako omusango gw’okukola ebitasaanidde mu bantu ku fayiro SD: 04/12/01/2018.\nAlex Daaki omutuuze w’omu Kibe zooni\n'Omwala gututta"Ab'e Namungoona balaajanidde KCCA\nAkatabo ku Lubaga kafuluma nkya